hotchpotch/miracl-hf-unified huggingface dataset:
అమ్మిన శ్రీనివాస రాజు
అమ్మిన శ్రీనివాస రాజు తెలుగు రచయిత.
ఆయన కుటుంబ నేపథ్యంలో ఎక్కడా సాహితీవారసత్వం లేకపోయినా అయన సాహితీసేవను కొనసాహిస్తున్నారు. అయన వాజేడు ప్రభుత్వ జూనియర్ కళాశాలలో తెలుగు ఉపన్యాసకునిగా పనిచేస్తున్నారు. ఆయన డిగ్రీ చదువుతున్న కాలంలో రచయిత డి.బి.చారి చేసిన సూచనలు, ప్రోత్సాహం ఆయనలోని రచనా తృష్ణను తట్టిలేపాయి. అలా సాహిత్య పథంలో అగ్రస్థానానికి చేరుకున్నారు. ఆయన రచనలు చేయడమే కాకుండా తన శిష్యులలో రచనాశక్తిపై ఆసక్తి కలిగించడం కోసం తపన పడుతుంటారు. ఆయన నిత్యం మహనీయుల జయంతులు, వర్థంతుల సభలు నిర్వహించి ప్రముఖ సాహితీకారులను విద్యార్థులకు పరిచయం చేస్తున్నాడు. ఆయన యిప్పటి వరకు 7 పుస్తకాలు రచించారు. ఆయన రచనల్లో సరళత చదివించేటట్లు నిండుగా అగుపిస్తాయి.
రసగుల్లాలు, పూతరేకులు, గ్రీష్మంలో వసంతం, అక్షర దక్షిణ, చంద్రవంకలు, న్యాయపతి రాఘవరావు కథలు. 2009 -10 విద్యా సంవత్సరం నుండి మహారాష్ట్ర ప్రభుత్వ పాఠ్యాంశం (సరళభారతి) 7 వ తరగతిలో 'అడవిలో అందాల పోటి' అనే బాలల కథకు స్థానం పొందింది. 'ఇసుర్రాయి' బాలల కథకు కేంద్రసాహిత్య అకాడమి సంపుటిలో స్థానం సాధించింది. ఇవి కాకుండా ఆకాశవాణి ద్వారా అనేక ప్రసంగాలు చేశారు. వివిధ పత్రికలలో 300 కు పైగా వ్యాసాలు, 100కు పైగా కథలు ప్రచురితమయ్యాయి.
పిల్లలకు తీపి తినుబండారాలంటే ఎంత ఇష్టమో, కథలన్నా అంతే ఇష్టం. అందుకేనేమో ఆయన పిల్లల కథా సంపుటాలన్నిటికి వరుసగా తియ్యని తినుబండారాల పేర్లు పెట్టారి. గతంలో రసగుల్లలు (2002), పూతరేకులు (2006) కథా సంపుటాలు వెలువరించి అందరి మన్ననలు పొందారు. తరువాత 'చంద్రవంకలు' పేరుతో మూడో 'పిల్లల కథల సంపుటి' వ్రాసారు. ఆయన మొత్తం 26 కథలున్న ఈ 'చంద్రవంకలు' సంపుటిలోని ప్రతీ కథ ఒక ఆణిముత్యమే. 'ప్రతిభను' గమనించి ప్రోత్సహించడం వల్ల వచ్చే ఉపయోగం మొదలు ఆంగ్ల భాషా బోధనలో విద్యార్థులెదుర్కొంటున్న అగచాట్ల గురించి హృద్యంగా చెబుతూ, సాధించిన ఒక కార్యం వెనుక కనిపించని కార్యశూరులుంటారని చెప్పే 'ఇసుర్రాయి' కథ.. ఇలా ఏ ఒక్క విషయాన్నీ వదలకుండా పిల్లలకు ఏ విషయాలు అవసరమో, ఎంతవరకు అవసరమో అంతవరకే అందించాడాయన. పిల్లలను ప్రభావితం చేసే సమకాలీన జంతుజాలపు ముక్తిదాయకమైన అంశాలతో తాను చెప్పదలుచుకున్న కథాంశాన్ని పొందుపర్చి అందంగా, అర్థవంతంగా చెప్పడంలో 'అమ్మిన' ప్రయత్నం సఫలమైంది. ఎంచక్కని ఎత్తుగడలతో ఎక్కడా నీతిబోధించినట్లుగా కాకుండా ఆశ్చర్యం కలిగించే ముగింపుతో పాఠకులను అలరించిన ఈ కథలు దేనికదే ఒక ప్రత్యేకతను చాటుకున్నాయి. పిల్లల మెదళ్లకు చైతన్యం కలిగించడంతో పాటు పెద్దల మనసులను ఆలోచింపజేసేవిగా ఉన్న ఈ కథలు చదవడం వల్ల కేవలం మానసిక ఆనందం, ఆలోచనా చైతన్యం కలగడమేకాదు చిన్న పిల్లలకు కథలు ఎలా రాయాలో కూడా అర్థమవుతుంది.
కాకాని చక్రపాణి
కాకాని చక్రపాణి తెలుగు కథా రచయిత. మానవ జీవన సంఘర్షణలను, అక్రోశాలను, అత్మీయతానుబంధాలను హృద్యమైన శైలిలో రుపుదిద్దగల శిల్పి అయన. వీరు దాదాపు పన్నెండు నవలలు, ఎన్నో కథలు లెక్కకు మించిన అనువాదాలు, వ్యాసాలు ప్రకటించారు.
కాకాని చక్రపాణి గుంటూరు జిల్లా, మంగళగిరి మండలం చినకాకాని గ్రామంలో 1942, ఏప్రిల్ 26వ తేదీన శ్రీరాములు, సుబ్బమ్మ దంపతులకు జన్మించారు. వీరు మంగళగిరి సి.కె.ఉన్నత పాఠశాలలో ప్రాథమిక విద్యాభ్యాసం ముగించి, ఉన్నత విద్యను గుంటూరులో కొనసాగించారు. 1966లో వివాహం చేసుకున్నారు. వీరికి ఇరువురు కుమారులు. 1993లో భార్య మరణించగా 1999లో పునర్వివాహం చేసుకున్నారు. 1970లో ఇంటి నుండి తిరుపతికి 600 కి.మీ.ల దూరం కాలినడకన ప్రయాణం చేయడం వీరి జీవితంలో ముఖ్య ఘట్టం. వీరు హైదరాబాద్లో ఆంధ్ర సారస్వత పరిషత్తు ప్రాచ్య కళాశాలలో 1974 నుండి 2000 వరకు 37 సంవత్సరాలు ఆంగ్లభాషా బోధకుకులుగా పనిచేసి పదవీవిరమణ చేశారు. ఆంగ్ల బోధన వీరి వృత్తి తెలుగు సాహిత్యం పట్ల ఆసక్తి వీరి వ్యావృత్తి మనిషి మృదుభాషి. తను విభేదించే విషయంలో సైతం ఎదుటివారిని నొప్పించని తత్త్వం వీరిది. స్నేహితులతో కబర్లంటే ఇష్టపడతారు. తెలుగు నవలా సాహిత్యంపై సోమర్సెట్ మామ్ ప్రభావం అన్న అంశంపై పరిశోధన చేసి పిహెచ్.డి పట్టం పొందారు.
డా. కాకాని చక్రపాణి ఎన్నో నవలలు, వందలాది కథలు విమర్శ వ్యాసాలు రచించారు. కథలు, నవలలు, చరిత్ర గ్రంథాలు, ఇంగ్లీషు నుండి తెలుగులోకి, తెలుగు నుండి ఇంగ్లీషులోకి అనువదించారు. తమ పరిశోధనలో భాగంగా మామ్ రాసిన ఆఫ్ హ్యూమన్ బాండేజ్ నవలను అనువదించారు. ఇటీవలే ద్రావిడ విశ్వవిద్యాలయం కోసం రాజశేఖర చరిత్ర, మైదానం, చివరకు మిగిలేది, అల్పజీవి నవలలను ఫోర్ క్లాసిక్స్ ఆఫ్ తెలుగు ఫిక్షన్ పేరిట ఆంగ్లంలోకి అనువదించారు. కొంచెం హాస్యం, కొంచెం వ్యంగ్యం, బోలెడంత వాస్తవికత, మానవతావాదంతో కూడుకొని ఉంటాయి ఆయన సృజనాత్మకత రచనలు. ఆంధ్రభూమి దినపత్రికలో చాలా సంవత్సారాలు "కథలు - కాకరకాయలు" అనే శీర్షిక నిర్వహించారు.
కాకాని నాలుగు కథా సంపుటాలను ప్రచురించారు. అవి "థ్రిల్లింత", "నివురు", "పతితపావని", "మనిషి". అందులో ఒకదానికి డాక్టర్‌ కేతు విశ్వనాథరెడ్డి ముందుమాట రాస్తూ ‘చిత్తవృత్తుల్ని ఆడించే శక్తుల్ని ఈ రచయిత తన కథల్లో ఒక అన్వేషకుడిగా పట్టుకో డానికి ప్రయత్నించాడు. మనిషిని మనిషిగా, ఒక సామాజిక సాంస్కృతిక మూర్త పదార్థంగా పరిశీలించాడు. మనుష్యులు కోల్పోతున్న ఆపేక్షలను గుర్తిం చాడు. పోగొట్టుకుంటున్న విలువల్ని చర్చించాడు’ అంటారు. అసలు మనిషికి స్వేచ్ఛ వున్నదా, వుంటే ఆ మేరకు ఏ వ్యక్తి అయి నా జీవించగలడా, ఆ గీతలు గీచే సమాజ ప్రభావం ఎలాం టిది అన్న అతి గహనమైన విషయాన్ని చక్కటి శిల్పంతో దిద్దిన కథ ‘నిస్వార్థం’. మెరుపు తీగలాటి వివేకవతి అయిన భార్య వుండి కూడా వీధుల వెంబడి కుక్కల్లాగా తిరిగే భర్తను, సంయమనం నిండిన ఛీత్కారంతో చిత్రించింది ‘చుక్కల్లో చంద్రుడు’ కథ. ‘మరమరాలు బఠాణీలు అందులో సామ్యవాదం’లోని నారా యణరావు, ‘రెండు ముఖాల చంద్రుడు’లోని రామచంద్రం, ‘మహా పర్వతంా మరుగుజ్జు’లోని రామం నేటి కాలంలోని పురుషకు సం స్కారానికి ప్రతినిధులు. స్త్రీ పురుష సంబంధాలను వేర్వేరు కోణాలనుండి ‘భార్యంటే’, ‘తాకట్టు’, ‘ఛీ! ఏం మగాడు’ కథలు పరిశీలించగా ‘పద్మావతీ చరణ చారణ చక్రవర్తి’ మనసుకు శరీరానికి మధ్యగల శక్తివంతమైన సం బంధాన్ని చిత్రీకరిస్తుంది. ఆయన రచనలో వ్యక్తీకరించిన కొన్ని యదార్థ వాదాలు ఇలా వుంటాయి.
వీరి నవలలో కొన్ని:
Four Classics - రాజశేఖర చరిత్ర,
వీరు క్యాన్సర్ వ్యాధితో బాధపడుతూ తమ 75వ యేట 2017, జనవరి 2వ తేదీన హైదరాబాద్ లోని తమ స్వగృహంలో మరణించారు. ఈయనకు భార్య, ఇద్దరు కుమారులు ఉన్నారు.
కాలువ మల్లయ్య
కాలువ మల్లయ్య తెలుగు కథా రచయిత. 
ఆయన తెలంగాణ రాష్ట్రంలోని కరీంనగర్‌జిల్లా లో కాలువ ఓదేలు, పోచమ్మ దంపతులకు జనవరి 12 1952 న జన్మించాడు. ఆయన సాహితీ ప్రస్థానంలో యిప్పటి వరకు మొత్తం 875 కథలు, 16 నవలలు, 600 వ్యాసాలు, 200 కవితలు వెలుబడ్డాయి. ఆయన విశిష్టమైన "ఆటా" పురస్కారంతో పాటు మరెన్నో పురస్కారాలు పొందారు. తెలంగాణ ప్రాంతీయ స్పృహతో రాసిన వీరి కథల్లో తెలంగాణ ప్రాంత స్త్రీల జీవితాల్లోని వివిధ కోణాలు దర్శింపచేసారు.
స్త్రీవాద దృక్పథంతో కాలువ మల్లయ్యగారి కథల్ని పరిశీలించినట్లయితే తెలంగాణ భూస్వామ్య వ్యవస్థ నుండి నేటి వరకు గల స్త్రీల జీవితాల్లోని సమస్యల్ని కథా వస్తువులుగా స్వీకరించారు. ఇవి తెలంగాణాలోని మూడు తరాల స్త్రీల జీవితాల్ని ఆకళింపు చేసుకోవడానికి ఉపకరిస్తాయి. భూస్వామ్యవ్యవస్థలో దొరలది తిరుగులేని అధికారం. అయితే దొరల భార్యలైన దొర్సానులది మాత్రం పీడితబ్రతుకే. భర్తలు ఏం చేసినా ప్రశ్నించే హక్కు. స్వాతంత్రంలేక అణిగిమణిగి బతకాల్సి వచ్చింది. ఈ దొర్సానుల బతుకు వెతల్ని కాలువ మల్లయ్యగారు తన కథల్లో చిత్రిస్తూ వచ్చారు. సమస్యలన్నవి అట్టడుగు వర్గాల వారికి మాత్రమే కాదు. అగ్రవర్ణపు స్త్రీలకు కూడా ఉన్నాయని తన కథల్లో నిరూపించారు.
తెలంగాణ సామాజిక జీవనంలో నిజాంపాలనలో భూస్వామ్య వ్యవస్థ కాలం నుండి నేటి వరకు గల స్త్రీల జీవితాల్లోని వివిధ పార్శ్వాలను కాలువ మల్లయ్యగారు తన కథల్లో ప్రతి ఫలింపజేస్తూ వచ్చారు. శ్రామిక, పీడిత వర్గాలలోని స్త్రీలు చదువు వల్ల ప్రభావితులైన అనాదిగా ఉన్న పరాధీన భావననుండి విముక్తి పొంది స్వావలంబన దిశగా అడుగులేస్తున్నట్లు కాలువ మల్లయ్యగారు సామాజిక పరిణామాల్ని చిత్రించారు. అంతేకాకుండా ఆధునిక కాలంలో స్త్రీ కోరుకుంటున్న స్వేచ్ఛ, మగవాళ్ళతో సమానంగా గుర్తింపబడాలనే ఆకాంక్షను ఆయా కథల్లో విశ్లేషించారు. మహిళా చైతన్యానికి దోహదపడే విధంగా కథలు రాసిన కాలువ మల్లయ్య గారు స్త్రీ జాతి పట్ల తనకున్న గౌరవాన్ని నిరూపించుకోగలిగారు.
ఆయన రచనలు వివిధ పత్రికలలో ప్రచురితమైనాయి.
కొత్త రవీంద్రబాబు
కొత్త రవీంద్రబాబు తెలుగు కథా రచయిత.
ఆయన గుంటూరు జిల్లా లో ప్రస్తుతం నివసిస్తున్నారు. ఆయన తెనాలిలో ఆగస్టు 20, 1938 న జన్మించాడు. ఆయన తొలికథ నవంబరు 10, 1984న ప్రచురితమైనది. ఆయన వృత్తి వైద్యం.
ఆయన కథలు వివిధ పత్రికలలో ప్రచురితమైనాయి.
కాటూరి రవీంద్ర త్రివిక్రమ్
కాటూరి రవీంద్ర త్రివిక్రమ్ తెలుగు కథా రచయిత మరియు న్యాయవాది.
ఆయన కృష్ణా జిల్లా లోని విజయవాడలో జూన్ 15 1946 న జన్మించాడు. ఆయన తొలికథ నవంబరు 10, 1974న ప్రచురితమైనది. ఆయన విజయవాడలో విద్యాభ్యాసం చేసి ఎయిర్ ఫోర్స్ లోఉద్యోగం నిర్వహించారు. ఆయన 1955 నుండి సాహితీ ప్రస్థానం ప్రారంభించారు. 600 కు పైగా కథానికలు ప్రచురితమైనాయి. ఆయన "అంతర్యామి" శీర్షిక ద్వారా సుపరిచితులు. కథానిక, నాటిక, నాటకం, నవలిక, నవల, గీతాలు, హరికథలు వగైరా సాహిత్య ప్రక్రియల్లో విశేష కృషిచేసారు. ఆకాశవాణిలో నూరుకి పైగా నాటకాలు ప్రసారమైనాయి. దూరదర్శన్లో ప్రగతి భారతం సీరియల్, గ్రీష్మం, అమ్మలగన్నుఅమ్మ డాక్యుమెంటరీలు, "అంతర్నేత్రం" ఆధ్యాత్మిక ప్రవచనాలు, నాటికలు, ప్రసంగాలు. స్వీయ జీవన రేఖలు ప్రసారమైనాయి. ప్రముఖ పత్రికలు విశాలాంధ్ర, నది, చినుకు, వండర్ వరల్డ్, విజయవాడ ఛాంబర్, కథాకేళిల్లో లీగల్ కాలమ్స్ నిర్వహించారు. వందే గోమాతరం మాసపత్రికకు కన్సల్టెంట్ ఎడిటరుగా పనిచేసారు. అనేక సంస్థలకు న్యాయ సలహాదారుగా పనిచేసాడు. ఆయన 16 సంవత్సరాలు భారతీయ వైమానిక దళంలో (1965, 1971 యుద్దాల్లో పాల్గొన్నారు) పనిచేసారు. 20 సంవత్సరాలు పంజాబ్ నేషనల్ బ్యాంక్లో సేవలందించారు. ప్రస్తుతం ఆంధ్రప్రదేశ్ హైకోర్టు లాయరుగా జీవిత సభ్యునిగా ఉన్నారు. అంతర్జాతీయ సంస్థ లయన్స్ క్లబ్ ఆఫ్ విజయవాడ దుర్గ చార్టర్ ప్రెసిడెంటుగా అంతర్జాతీయ బహుమతిని పొందారు. మాజీ సైనిక జాతీయస్థాయి ఫెడరేషన్ కి వ్యవస్థాపక అధ్యక్తులుగా ఉన్నారు. జాతీయస్థాయి వినియోగదారుల ఫెడరేషన్ కి వ్యవస్థాపక అధ్యక్షునిగా వ్యవహరిస్తున్నారు
ఆయన కథలు వివిధ పత్రికలలో ప్రచురితమైనాయి. కథానిలయం లో కథలు లభిస్తాయి.
భాగవతుల సుబ్రహ్మణ్యం
భాగవతుల సుబ్రహ్మణ్యం తెలుగు కథా రచయిత.
ఆయన శ్రీకాకుళం జిల్లా లోని వీరఘట్టాం గ్రామంలో ఆగస్టు 2 1958న జన్మించాడు. ఆయన వాడుక పేరు వజ్రపాణి/సుహృల్లేఖ/హరిచందన. ఆయన తొలికథ ఫిబ్రవరి 16 1979 న ప్రచురించబడినది.
ఆయన కథలు వివిధ పత్రికలలో ప్రచురితం అయ్యాయి. కథానిలయం లో కొన్ని లభిస్తాయి.
డి.కె.చదువులబాబు
డి.కె.చదువులబాబు తెలుగు కథా రచయిత. వీరి పేరు ఎంత వినూత్నంగా ఉందో, ఇతని కథలు కూడా అంత వినూత్నంగా ఉంటాయి. వివిధ వార, మాస పత్రికల్లో సుమారు 50 సాంఘీక కథలు, బాలసాహిత్య రచనలు సుమారు 250 కథలు వీరివి ప్రచురితమయ్యాయి. నిజానికి వీరు మొదట బాలసాహిత్యాన్ని అందుకుని ఒక యజ్ఞంలా కథలు రాసి, ఆ తరువాత సాంఘీక కథలవైపు, పెద్దల కథలవైపు దృష్టి సారించారు. వీరి కథలు ఆంధ్రభూమి, ఆంధ్రప్రభ, జ్యోతి, విశాలాంధ్ర, వార్త, జాగృతి, ప్రజాశక్తి మొదలగు ప్రముఖ పత్రికలలో రెగ్యులర్‌గా ప్రచురిస్తున్నాయి. 2003లో "బాలల కథలు" అనే సంపుటిని ప్రచురించారు.
ఆయన పెద్దముడియం మండలం పెద్దపసుపుల గ్రామంలో జూన్ 1 1967 న జన్మించాడు. ప్రస్తుతం ఆయన వీరు పొద్దుటూరు లో స్థిరపడ్డాడు. ఒక వైపు సాంఘిక కథలు రాస్తూనే మరోవైపు బాలసాహిత్యంపై కృషిచేస్తున్నారు. చందమామ, బొమ్మరిల్లు (పత్రిక), బాలమిత్ర, బాలజ్యోతి, బాలభారతం(పత్రిక), బాలతేజం, బుజ్జాయి, అటవిడుపు, చిన్నారి, మొదలగు బాలల పత్రికల్లో సుమారు 250 కథలు ప్రచురితమైనాయి. ఆయన వివిధ వార్తాపత్రికలలో సుమారు 50కి పైగా సాంఘిక కథలు రాసాడు. పిల్లలకోసం విజ్ఞానాన్ని అందించే "మాటలకొలువు" శీర్షికను బాలల పత్రికల్లో నిర్వహించాడు. బాలల నవలలు రాసాడు. శ్రీ వెంకటేశ్వర నాటక కళామండలి స్థాపించి "మర్మలోకం", "సమలోకం" అనే సాంఘిక నాటకాలను రచించి దర్శకత్వం వహించి ప్రదర్శింపజేసారు. వీరి "కనువిప్పు" కథను మహారాష్ట్ర ప్రభుత్వం వారు హైస్కూలులోని విద్యార్థులకు పాఠ్యాంశంగా ప్రవేశపెట్టారు. 1994లో పల్లకి వారపత్రిక నిర్వహించిన సంక్రాంతి పోటీల్లో వీరి "అమ్మకథ" ప్రథమ బహుమతి పొందింది. స్టేట్ టీచర్స్ యూనియన్ ఏర్పాటు చేసిన కథల పోటీలో వీరి కథ "నేను సైతం(మాష్టారు గారి బడి)" ప్రథమ బహుమతి పొందింది. ఆయన రచనా ప్రస్థానంలొ ఎన్నో సత్కారాలు పొందాడు. "సాహితీ సౌరభం" మొదలగు సంకలనాల్లో వీరి రచనలు చోటు చేసుకున్నాయి. 2005లో కాటన్ మర్చంట్స్ అసోసియేషన్ వారి రజతోత్సవంలో "విశిష్ట వ్యక్తి" సన్మానం పొందాడు. వివిధ పత్రికల్లో ప్రచురించిన వీరి 300 కథల నుండి 150 కథలను ఎన్నికచేసి ఆరు కథా సంపుటాలుగా ప్రచురించారు.
దూరి వెంకటరావు
దూరి వెంకటరావు తెలుగు కథా రచయిత.
ఆయన విశాఖపట్నంలో నివసిస్తున్నారు. ఆయన విజయనగరంలో 1947 జూలై 2 న జన్మించారు. ఆయన తొలికథ 1981 జూలై 7లో వ్రాయబడింది. ఆయన విశాఖపట్నం లోని చౌడువాడ జిల్లా పరిషత్ ఉన్నత పాఠశాలలో ప్రధానోపాధ్యాయునిగా పనిచేసారు.
రామాయణ, భారత భాగవతాది గ్రంథాల్లోని విషయాల్ని నేటి కాలనికి అన్వయిస్తూ ఆసక్తిగా చదివించే రీతిలో వ్రాసిన వ్యాసాలు గల "అమృత వాక్కులు" అనే పుస్తకన్ని రాసారు. ఇవన్నీ వివిధ పత్రికల్లో ప్రచురితమైనవే. ఆంధ్రభూమి దినపత్రికలో "మంచిమాట", ఈనాడు దినపత్రికలో "అంతర్యామి" శీర్షికలోనూ, ధ్యానమాలిక, వసుధ వంటి మాసపత్రికలలో ప్రచురితమైన ఆధ్యాత్మిక వ్యాసాలను "అమృత వాక్కులు" పేరిట సంకలనంగా అందిస్తున్నారు. ఆయన రచించిన "మల్లెసు మంగతాయారు" 28 కథల కథా సంపుటి. ఆయన "బాలమిత్ర కథలు" అనే పుస్తకాన్ని రాసారు.
ఆయన కథలువివిధ పత్రికలలో ప్రచురించబడ్డాయి. కథానిలయంలో వాటి ప్రతులలో కొన్ని లభిస్తాయి.
కె. అచ్చిరెడ్డి
కె. అచ్చిరెడ్డి ప్రముఖ తెలుగు సినీ నిర్మాత. దర్శకుడు మరియు స్నేహితుడైన ఎస్. వి. కృష్ణారెడ్డితో కలిసి అనేక విజయవంతమైన సినిమాలు నిర్మించాడు. ఆయన కొబ్బరిబోండాం, రాజేంద్రుడు - గజేంద్రుడు, మాయలోడు, యమలీల, ఘటోత్కచుడు, వినోదం, దీర్ఘ సుమంగళీభవ వంటి హిట్ చిత్రాల్ని మనీషా ఫిలిమ్స్ బ్యానర్‌పై నిర్మించాడు.
అచ్చిరెడ్డి స్వస్థలం పశ్చిమ గోదావరి జిల్లా, ఆరవల్లి. ఆరవల్లిలోని ప్రభుత్వ పాఠశాలలో చదువుకున్నాడు. అప్పటి నుంచి ఎస్. వి. కృష్ణారెడ్డితో స్నేహం ఉంది. తనకు సినిమా మీద ఆసక్తి లేకపోయినా కృష్ణారెడ్డి అవకాశాల కోసం మద్రాసు వెళ్ళినపుడు తనే నిర్మాత అయితే బాగుండుననిపించింది. హైదరాబాదుకు వచ్చి డబ్బు సంపాదించడానికి అనేక వ్యాపారాలు చేశాడు. మొదట్లో జంట నగరాల్లోని ఇరానీ కేఫ్ లకు స్వీట్లు సరఫరా చేశారు. అప్పట్లో పాప్ సంగీతం ప్రాచుర్యంలో ఉండటంతో పాప్ టీ పేరుతో అప్పట్లో ఉన్న డంకన్ టీకి పోటీగా తయారు చేశారు. గోల్డెన్ ఫింగర్స్ పేరుతో ఒక రకమైన వడియాలు లాంటి ఆహార ఉత్పత్తులకు సంబంధించిన వ్యాపారం చేశారు. కొంతమంది కలిసి బృందంగా ఏర్పడి డబ్బు సంపాదన కోసం ఈ వ్యాపారాలు నిర్వహించేవారు. ఖాళీ సమయాల్లో తెలుగు, హిందీ, ఇంగ్లీషు సినిమాలు చూసేవారు. వ్యాపారాల ద్వారా కొంత డబ్బును కూడబెట్టారు కానీ సినిమా నిర్మాణానికి అవి సరిపోవని తెలిసింది. సినీరంగంతో పరిచయం కలగడం కోసం అప్పుడే ప్రాచుర్యం పొందుతున్న దూరదర్శన్ చానల్లో అధికారులకు, నిర్మాతలకు మధ్య వారధిగా వ్యవహరించడం ద్వారా సినీ ప్రముఖులతో పరిచయాలు పెంచుకున్నారు. అప్పుడే మరో నిర్మాత కిషోర్ రాఠీతో పరిచయం ఏర్పడింది. ఆయనకు అప్పుడే మనీషా వీడియోస్ పేరుతో సినిమాలకు సంబంధించిన ఒక సంస్థ ఉండేది. మొదట్లో మూడు రీమేక్ చిత్రాలు నిర్మించాక కొబ్బరి బోండాం సినిమా తీశారు.
1988లో ఆయన కెరీర్ ప్రారంభమైంది.మొదట్లో మనీషా ఫిలిమ్స్ బ్యానర్‌పై కొబ్బరిబోండాం, రాజేంద్రుడు - గజేంద్రుడు, మాయలోడు, యమలీల, ఘటోత్కచుడు, వినోదం, దీర్ఘ సుమంగళీభవ వంటి హిట్ చిత్రాల్ని నిర్మించాడు. తర్వాత ఆర్.ఆర్ మూవీ మేకర్స్ బ్యానర్‌పై హంగామా, సామాన్యుడు, గుండమ్మగారి మనవడు, కిక్ వంటి చిత్రాలకు సమర్పకుడుగా వ్యవహరించాడు. తర్వాత మ్యాక్స్ ఇండియా ప్రొడక్షన్స్ అనే నూతన సంస్థను స్థాపించి ఆది హీరోగా ప్రేమ కావాలి సినిమా తీశాడు.
చంద్రికా కుమరతుంగా
చంద్రికా బండారునాయకే కుమారతుంగా  (జననం 29 జూన్ 1945), శ్రీలంకకు చెందిన రాజకీయ నాయకురాలు. 12 నవంబరు 1994 నుంచి 19 నవంబరు 2005 వరకు శ్రీలంక రాష్ట్రపతిగా  పనిచేశారు. శ్రీలంకకు 5వ రాష్ట్రపతిగా పనిచేయడమే కాక, ఇప్పటివరకు ఆ దేశానికి రాష్ట్రపతిగా పని చేసిన ఏకైక మహిళగా చరిత్ర సృష్టించారు చంద్రికా. ఆమె తల్లిదండ్రులిద్దరూ శ్రీలంక ఫ్రీడం పార్టీ(ఎస్.ఎల్.ఎఫ్.పి) నుంచి ఆ దేశ ప్రధాన మంత్రులుగా పనిచేయడం మరో విశేషం. ఆ పార్టీకి 2005 వరకు చంద్రికా నాయకురాలిగా కూడా  వ్యవహరించారు.
చంద్రికా కుటుంబం శ్రీలంక చరిత్రలో మొదట్నుంచీ రాజకీయాల్లో ఉన్న కుటుంబం. ఆమె తండ్రి సోలోమన్ బండారునాయకే ఆ దేశానికి ప్రధాన మంత్రిగా పనిచేశారు. చంద్రికా పుట్టే సమయానికి ప్రభుత్వంలో ఆయన ఒక మంత్రిగా చేస్తున్నారు. 1959లో చంద్రికా 14 ఏళ్ళ వయసులో ఆయన చనిపోయారు. ఆమె తల్లి సిరిమావో బండారు నాయకే  1960లో  ప్రధాన మంత్రి అయ్యారు. సిరిమావో ప్రపంచంలోనే మొట్టమొదటి మహిళా ప్రధానిగా చరిత్ర సృష్టించారు. చంద్రికా తమ్ముడు అనురా బండారునాయకే శ్రీలంక పార్లమెంట్ స్పీకర్ గా పనిచేశారు. ఆయన మార్చి 2008న చనిపోయారు. ఆమె అక్క సునెత్రా బండారునాయకే ప్రముఖ దాత, సునెరా ట్రస్టు నడుపుతుంటారు. సిలోనులో బ్రిటీష్ ప్రభుత్వం ఉండేటప్పుడు చంద్రికా తాతగారు సర్ సలోమన్ డియాస్ బండారునాయకే సిలోను ప్రతినిధి, సలహాదారు మహా ముదలియారుగా పనిచేసేవారు.
కొలంబోలోని సెయింట్ బ్రిడ్జెట్స్ కాన్వెంట్ లో విద్యాభ్యాసం చేశారు చంద్రికా. ఆక్వినస్ యూనివర్శిటీ కాలేజ్ కొలొంబోలో లా లో బాచిలర్ డిగ్రీ  చదివారు ఆమె. పారిస్ విశ్వవిద్యాలయంలో స్కాలర్ షిప్ పై 1970లో రాజకీయ శాస్త్రం, అంతర్జాతీయ సంబంధాలపై చదువుకున్నారు. పారిస్ లో ఆమె ఐదేళ్ళ పాటు ఉన్నారు. అక్కడ ఉన్నప్పుడే అదే విశ్వవిద్యాలయంలో సమూహ నాయకత్వంపై డిప్లమో కోర్స్ చేశారు. పారిస్ లోని లీ మొండే అనే పత్రికలో రాజకీయ విభాగంలో విలేకరిగా కూడా పనిచేశారు చంద్రికా. 1970-73లో ఆర్ధికాభివృద్ధి శాస్త్రంలో డాక్టరేట్ చేస్తుండగా, ఆమె తల్లి ప్రభుత్వం శ్రీలంకలో సామ్యవాద సంస్కరణలు, అభివృద్ధికి విస్తృత కార్యక్రమం మొదలుపెట్టిన కారణంగా, మధ్యలో ఆపి ఆమె రాజకీయాలలోకి అడుగుపెట్టాల్సి వచ్చింది.   చంద్రికా ఫ్రాన్స్ లో ఉండగా 1968 విద్యార్ధి విప్లవంలో క్రియాశీలకంగా  పనిచేశారు. ఆమె సింహళ, ఇంగ్లీష్, ఫ్రెంచి భాషలు అనర్గళంగా  మాట్లాడగలరు.
1978లో శ్రీలంక రాజకీయ నాయకురాలు, సినిమా నటుడు విజయ కుమారతుంగాను పెళ్ళి చేసుకున్నారు చంద్రికా.
శివారెడ్డి (నటుడు)
శివారెడ్డి ప్రముఖ నటుడు, మిమిక్రీ కళాకారుడు, మరియు వ్యాఖ్యాత. 100 కి పైగా సినిమాల్లో నటించాడు. దేశ విదేశాల్లో 3500కి పైగా అనేక ప్రదర్శనలిచ్చాడు.
శివారెడ్డి 1972 లో కరీంనగర్ జిల్లా, రామగుండంలో జన్మించాడు. శివారెడ్డి బాల్యంలో డ్యాన్సు, పాటలంటే ఆసక్తి చూపేవాడు. తండ్రి దేవాలయానికి తీసుకెళితే అక్కడ భక్తి పాటలు పాడేవాడు. పాఠశాల సాంస్కృతిక కార్యక్రమాల్లో నృత్యం చేసేవాడు. ఉపాధ్యాయులను అనుకరించి నవ్వించేవాడు. పదో తరగతి పూర్తి కాగానే శివారెడ్డి సినిమాల్లో అవకాశాల కోసం మద్రాసు వెళ్ళాడు. కానీ అతనికి వయసు సరిపోకపోవడంతో ఎక్కడా అవకాశాలు రాలేదు. అక్క పెళ్ళి కోసం వరంగల్ వచ్చిన శివారెడ్డిని నెల్లుట్ల ప్రవీణ్ చంద్ర అనే ఆయన దూరదర్శన్ లో నృత్యం చేయమని కోరాడు. అలాగే ప్రముఖ జానపద కళాకారుడు సారంగపాణి తన ప్రదర్శనలన్నింటికీ ఇతన్ని వెంటపెట్టుకుని తిప్పడంతో అతనికి వరంగల్ జిల్లాలో మంచి గుర్తింపు వచ్చింది.
సినీ నిర్మాత సానా యాదిరెడ్డి పరిచయంతో మొదటి సారిగా పిట్టల దొర సినిమాలో అవకాశం వచ్చింది. తర్వాత బ్యాచిలర్స్, అమ్మాయి కోసం, ఆనందం, ఔను వాళ్ళిద్దరూ ఇష్టపడ్డారు, మనసంతా నువ్వే, అతడే ఒక సైన్యం, వసంతం, నాగ, నేనున్నాను తదితర చిత్రాల్లో నటించాడు.
దివాకర్ బాబు
దివాకర్ బాబు రంగస్థల, సినిమా రచయిత. 100 కి పైగా సినిమాలకు రచయితగా పనిచేశాడు. శుభలగ్నం, యమలీల, ఘటోత్కచుడు, మావిచిగురు, చూడాలనివుంది, ఆహ్వానం, మాయలోడు, రాజేంద్రుడు గజేంద్రుడు వంటి సూపర్‌హిట్ సినిమాలకు మాటలందించాడు.
దివాకర్ బాబు 1951లో గుంటూరు జిల్లా లో జన్మించాడు.
ఆయనకు చిన్నప్పటి నుంచి నాటకాలంటే అభిమానం ఉండేది. దివాకర్ బాబు ముందు కరూర్ వైశ్యా బ్యాంకులో ఉద్యోగం చేసేవాడు. ఉద్యోగం చేస్తూనే నాటకాలు రాయడం, పరిషత్తు పోటీల్లో పాల్గొనడం, ప్రదర్శనలు ఇవ్వడం చేసేవాడు. అసురగణం, ఎవ్వనిచే జనించు, పుటుక్కు జరజర డుబుక్కుమే, కుందేటికొమ్ము మొదలైన నాటికలు... రసరాజ్యం వంటి నాటకాలు రచించాడు.
మద్రాసు వెళ్ళి దర్శకుడు రేలంగి నరసింహారావును కలిసి, ఒక కథ చెప్పాడు. అది ఆయనకు నచ్చి దాన్ని అభివృద్ధి చేసి మద్రాసుకు వచ్చేయమన్నాడు. అలా కొంటెకాపురం సినిమాతో రచయిత అయ్యాడు. తర్వాత మన్మధ లీల – కామరాజు గోల, డబ్బెవరికి చేదు లాంటి చిత్రాలకు మాటలు రాశాడు. మెల్లగా సినిమా అవకాశాలు పెరగడంతో బ్యాంకు ఉద్యోగానికి రాజీనామా ఇచ్చేశాడు. రేలంగి నరసింహారావు, దాసరి నారాయణరావు, రాఘవేంద్రరావు, కోదండరామిరెడ్డి, కోడి రామకృష్ణ, ఎస్వీ కృష్టారెడ్డి, ముత్యాల సుబ్బయ్య, రవిరాజ పినిశెట్టి, గుణశేఖర్ వంటి దర్శకులతో పనిచేశాడు.
ఆయన తనయుడు శ్రీకర్ బాబు కూడా సినిమా రంగంలోకి ప్రవేశించాడు.
అవును (సినిమా)
అవును 2012 లో రవిబాబు దర్శకత్వంలో వచ్చిన ఒక హారర్, థ్రిల్లర్ సినిమా. పూర్ణ, హర్షవర్ధన్ రాణే ఇందులో ప్రధాన పాత్రలు పోషించారు. శేఖర్ చంద్ర సంగీతాన్నందించాడు. ఈ సినిమా 45 లక్షల రూపాయల బడ్జెట్ తో నిర్మించబడింది.
ఎప్పట్నుంచో ప్రేమికులుగా ఉన్న మోహిని (పూర్ణ), హర్ష (హర్షవర్ధన్ రాణే) పెళ్ళి చేసుకుని ఒక కొత్త ఇంటిలో కాపురం పెడతారు. కొత్త కాపురంలో అంతా సర్దుకునే దాకా హర్ష తల్లిదండ్రులు కొద్ది రోజులు ఉండటానికి వస్తారు. ఆ ఇంట్లో ఉండే వాళ్ళెవరికీ తెలియకుండా ఓ ఆత్మ తిరుగుతూ మోహిని వెంటపడుతూ ఉంటుంది. మోహినికి తెలియకుండా ఆమె బట్టలు మార్చుకుంటున్నపుడు, స్నానం చేస్తున్నపుడు ఆమెను చాటుగా గమనిస్తుంటుంది.
హర్ష వాళ్ళ పక్కింట్లో ఉండే చిన్న అబ్బాయి ఆత్మలతో చూడగలిగే, మాట్లాడే శక్తి ఉంటుంది. ఓ రెండు సార్లు అబ్బాయి హర్ష ఇంటికి వచ్చినపుడు ఆ ఇంట్లో ఉండే ఆత్మలతో మాట్లాడతాడు. కానీ పెద్దవాళ్ళకు మాత్రం ఏమీ కనిపించదు. వాళ్ళూ పిల్లవాడు ఏదో ఆట ఆడుకుంటున్నారని దాని గురించి పట్టించుకోరు. హర్ష తల్లిదండ్రులు తిరిగి ప్రయాణమవుతారు. మోహిని తాము హనీమూన్ కి వెళడానికి సరంజామా అంతా సిద్ధం చేస్తుంటుంది. అప్పుడే ఆత్మ వచ్చి ఆమె మీద అత్యాచారం చేయబోతుంది. మోహిని తప్పించుకును పక్కింట్లో తల దాచుకుంటుంది. అక్కడ దైవ పూజలు బాగా చేసే ఒక ఆవిడ (సుధ) ఆమెకు ధైర్యం చెప్పి మళ్ళీ ఇంట్లోకి తీసుకు వెళుతుంది. కానీ ఆత్మ ఆమెను కూడా చంపేస్తుంది. హర్ష ఇంటికి వచ్చి జరిగింది తెలుసుకుని ఆ ఇంటి నుంచి వెంటనే వెళ్ళిపోవాలనుకుంటారు. కానీ పరిస్థితుల ప్రభావం వల్ల మోహిని మరో రాత్రి అక్కడ ఉండాల్సి వస్తుంది. ఆ ఆత్మ నుంచి వారిద్దరూ తప్పించుకున్నారా లేదా అన్నది మిగతా కథ.ఈ సినిమాలో చాలాభాగం హైదరాబాదులోని గండిపేట దగ్గర, ఔటర్ రింగ్ రోడ్డు దగ్గర చిత్రీకరించబడింది. రవిబాబు ఈ సినిమాకు సుమారు 45 లక్షల రూపాయలు ఖర్చుతో తీశాడు. సినిమా చూసిన తర్వాత ప్రముఖ నిర్మాత దగ్గుబాటి సురేష్ బాబు దీన్ని 3.5 కోట్ల రూపాయలతో కొనుగోలు చేశాడు. తరువాత ఇందులో పొట్లూరి ప్రసాద్ కూడా భాగస్వామి అయ్యాడు.
7G బృందావన్ కాలనీ
7G బృందావన్ కాలనీ 2004 లో సెల్వరాఘవన్ దర్శకత్వంలో తమిళం, తెలుగులో వచ్చిన ఒక ద్విభాషా ప్రేమ కథా చిత్రం. ఇందులో ఈ సినిమా నిర్మాత యైన ఎ. ఎం. రత్నం తనయుడు రవికృష్ణ, సోనియా అగర్వాల్ ప్రధాన పాత్రల్లో నటించారు.
ఇళయరాజా తనయుడు యువన్ శంకర్ రాజా స్వరపరచిన ఈ చిత్రంలోని పాటలు మంచి ప్రేక్షకాదరణ పొందాయి.
రవి ఒక దిగువ మధ్యతరగతి కుటుంబానికి చెందిన యువకుడు. తన తండ్రి (చంద్రమోహన్), తల్లి (సుధ), చెల్లెలుతో కలిసి నివసిస్తుంటాడు. అతను ఎప్పుడూ తరగతులకు వెళ్ళకుండా, పరీక్షల్లో పాసవకుండా, గొడవల్లో తలదూర్చుతూ ఉంటుంటే తండ్రి అతన్ని పనికిరానివాడివని తిడుతూ ఉంటాడు. రవి కూడా తానంటే తండ్రికి ఇష్టం లేదని అతనితో గొడవపడుతూ ఇంట్లోంచి వెళ్ళిపోతానని బెదిరిస్తూ ఉంటాడు. ఇలా ఉండగా పక్కనే ఉన్న ఇంటికి ఒక హిందీ మాట్లాడే మార్వాడీ కుటుంబం రాకతో అతని జీవితం కొత్త మలుపు తిరుగుతుంది. రవి ఆ కుటుంబంలో ఉండే అందమైన అమ్మాయి అనిత (సోనియా అగర్వాల్) వైపు ఆకర్షితుడవుతాడు. అతను ఆమెతో చనువుగా ఉండాలని ప్రయత్నించినా ఆమె అతన్ని పట్టించుకోదు.
రవి ధైర్యం చేసి ఆ అమ్మాయిని తాను ప్రేమిస్తున్నానని చెబుతాడు. అందరూ తనను పురుగును చూసినట్లు చూస్తుంటే తాను కనీసం చూడ్డానికైనా నోచుకున్నానని చెబుతాడు. ఆమె తాను అతనికి సరైంది కాదని చెబుతుంది. దాంతో రవి ఆమెను మరిచిపోవడానికి ప్రయత్నిస్తానని చెబుతాడు. కానీ ఆమెను మరిచిపోలేక వెంట పడుతూనే ఉంటాడు. అనిత నెమ్మదిగా గమనించగా రవి తాను అనుకున్నంత పనికిరాని వాడేమీ కాదనీ, మోటార్ సైకిళ్ళు మరమ్మత్తు చేయడంలో అతనికి మంచి నైపుణ్యం ఉందని తెలుస్తుంది. అనిత అతన్ని హీరో హోండా షో రూం కి తీసుకెళ్ళి అతనికి ఉద్యోగం ఇప్పించమంటుంది. వాళ్ళు ఓ బైక్ ను బిగించగలిగితే ఉద్యోగం ఇస్తామంటారు. రవి మొదట్లో అందుకు ఒప్పుకోడు. దాంతో అనిత అతన్ని ప్రేమిస్తున్నాననీ వారిద్దరూ కలిసి ఉండాలంటే అతనికి ఏదో ఒక ఉద్యోగం కావలనీ చెబుతుంది. దాంతో అతను వాళ్ళు చెప్పిన పని చేసి అక్కడే ఉద్యోగం సంపాదిస్తాడు.
రవి తండ్రి కూడా కొడుకు ప్రయోజకుడయ్యాడని సంతోషిస్తాడు. ఎప్పుడూ తిడుతూ ఉండే తాను కొడుకు ఎదురుగా పొగడకుండా చాటుగా అతని తల్లి వద్ద కొడుకు గొప్పతనాన్ని ప్రశంసిస్తాడు. అప్పటి దాకా తండ్రంటే ద్వేషం ఉన్న రవి తన పట్ల తండ్రికున్న ప్రేమను తెలుసుకుంటాడు. కానీ అనిత, రవితో సన్నిహితంగా ఉండటం చూసిన అనిత తల్లి వారిద్దరి పెళ్ళికి ససేమిరా ఒప్పుకోనంటుంది. రవి తండ్రి కూడా ఆమెకు సర్దిచెప్పాలని చూస్తాడు. అనిత తండ్రి వ్యాపారం దెబ్బతిన్నందువల్ల మరో హిందీ కుటుంబం వారికి సహాయం చేసిందనీ వాళ్ళ అబ్బాయికి తమ అమ్మాయినిచ్చి పెళ్ళి చేయాలని చెబుతుంది. అనిత ఇంట్లోంచి తప్పించుకుని రవితో కలిసి ఓ హోటల్ కి వెళుతుంది.
అక్కడ అనిత రవి తనను ప్రేమించినందుకు జీవితాంతం బాధ పడకుండా ఉండాలనీ, తనకు తల్లిదండ్రులు చూసిన సంబంధం చేసుకునే ముందు రవితో ఒక రాత్రి గడపాలనుందనీ చెబుతుంది. రవి మొదట ఆశ్చర్యపోయినా అందుకు అంగీకరించి ఆ రాత్రి వారిద్దరూ ఒక్కటవుతారు. కానీ ఉదయం లేవగానే రవి అనితతోనే జీవితాంతం కలిసి ఉండాలనుకున్నట్లు చెబుతాడు. దాంతో అనిత తనను కేవలం శారీరక సుఖం కోసమే అలా అడుగుతున్నాడని వాదిస్తుంది. అలా కోపంలో విసురుగా హోటల్ రూములో నుంచి బయటకు వచ్చి రోడ్డు దాటుతుండగా ఓ లారీ కిందపడి మరణిస్తుంది. రవి కూడా ఆత్మహత్య చేసుకోవాలని వాహనాలకు అడ్డంగా పరిగెడతాడు కానీ అందరూ అతన్ని తిడుతూ వెళ్ళిపోతారు. అప్పట్నుంచి అతను ఆమె ఊహల్లోనే బతుకుతుండటంతో కథ ముగుస్తుంది.ఈ సినిమాకు ఇళయరాజా తనయుడు యువన్ శంకర్ రాజా సంగీతాన్నందించాడు. పాటలు మంచి ప్రేక్షకాదరణ పొంది సినిమా విజయానికి దోహదపడ్డాయి.
నల్లూరి రుక్మిణి
నల్లూరి రుక్మిణి తెలుగు కథా రచయిత్రి మరియు న్యాయవాది.
ఆమె కథా, నవలా రచయిత్రిగా అందరికీ సుపరిచుతులు. ఆమె భర్త సి.ఎస్.ఆర్.ప్రసాద్ విరసం అధ్యక్షులుగా పనిసేసేవారు. ఆమె కూడా విరసం సభ్యురాలిగా వుంటూ గుంటూరు జిల్లా తో పాటు పరిసర ప్రాంతాలలో జరిగే ప్రజా ఉద్యమాలు, ప్రజా సంఘాల కార్యక్రమాలలో మమేకమవుతూ వృత్తి రీత్యా న్యాయవాదిగా ఎంతో మంది పేదలు, మహిళలకు, కార్మికులకు సాయపడుతున్నారు. ఆమె ‘నర్రెంక సెట్టుకింద’ నవల, "నెగడు" పేరుతో కథా సంకలనం వెలువరించారు. సెగడు సంకలనం పోలవరం ప్రాజెక్టు నిర్వాసితులపై రాసింది.
ఆమె పల్లెటూరి జీవితం నుంచి రావడం వలన, నలభై ఏళ్ళుగా మధ్యతరగతి జీవితం అనుభవిస్తున్నా ఆమెకు అణగారిన వర్గాల గురించి, వారి జీవితాలలో అనుభవిస్తున్న హింసను గురించి రాయడమే ఇష్టం. ఆమె సామాన్యుల జీవితాలలో ఎటువంటి మార్పులు, వాటి వలన కలుగుతున్న సామాజిక మార్పులు గురించి. అభివృద్ధి పేరుతో జరుగుతున్న సామాజిక, సాంస్కృతిక దాడిని కథలలో చెప్పే ప్రయత్నం చేస్తున్నారు.
2011లో ఒక చేయి 2012లో ఒక చేయి ఆర్నెల్లపాటు విరిగి బాధపడ్డారామె. అందుకే 2012లో రెండే కథలు రాసారు. చర్ల నిజనిర్థారణ తరువాత ప్రవాహం తిరోగమించదు అన్న కథ రాసారు. కిషన్‌జీ చనిపోయిన నేపథ్యంలో ముంజేతులు ఖండించినా అన్న కథ రాసారు. 2012 డిసెంబరులో ‘కంపెనీ తిరునాళ్ళు’ అన్న కథ రాసారు.
ఈమె రాసిన పత్రికలు అనేక పత్రికలలో ప్రచురితమైనాయి.
రవికృష్ణ
రవికృష్ణ (జననం: మార్చి 2, 1983) ఒక దక్షిణ భారతీయ సినీ నటుడు. తమిళ, తెలుగు సినిమాల్లో నటించాడు. రవికృష్ణ ప్రముఖ నిర్మాత ఎ. ఎం. రత్నం తనయుడు. తమిళ దర్శకుడు సెల్వరాఘవన్ రూపొందించిన ద్విభాషా చిత్రం 7G బృందావన్ కాలనీ సినిమాతో తన కెరీర్ ప్రారంభించాడు.
రవికృష్ణ మార్చి 2, 1983న ముంబైలో జన్మించాడు. పాఠశాల విద్య పూర్తయిన తర్వాత మల్టీమీడియాలో బి.ఏ డిగ్రీ కోసం లండన్ వెళ్ళాడు. అక్కడ "పెంటామీడియా" సంస్థలో "ఇంటరాక్టివ్ కమ్యూనికేషన్" లో డిప్లోమా చేశాడు. "శాం మీడియా" సంస్థ నుండి "నాన్ లీనియర్ ఎడిటింగ్" లో కోర్సు చేశాడు. అప్పటికి అతనికి నటుడవ్వాలని కోరిక ఉండేది కాదు. సెలవుల కోసం భారత్ కు వచ్చినపుడు తనను నటించేందుకు ఎంచుకున్నారు.
తన తండ్రి నిర్మాణ సారథ్యంలో సెల్వరాఘవన్ రెండో చిత్రమైన 7G బృందావన్ కాలనీ తో రవికృష్ణ సినీరంగ ప్రవేశం చేశాడు. అది విమర్శకుల ప్రశంసలందుకోవడమే కాకుండా మంచి వసూళ్ళు కూడా రాబట్టింది. ఆ ఏడాది రవికృష్ణకు ఉత్తమ నూతన నటుడిగా ఫిలింఫేర్ దక్షిణాది పురస్కారం లభించింది ఇవే కాకుండా ఈ సినిమాకు మరి కొన్ని పురస్కారాలు కూడా లభించాయి. ఇది తెలుగు తమిళంలో కూడా మంచి విజయం సాధించింది. ఈ సినిమాలో నటించడానికి ముందు రవికృష్ణ లండన్ లోని కింగ్స్ కాలేజీలో నెలరోజుల పాటు శిక్షణ తీసుకున్నాడు.
దీని తర్వాత ఎస్. ఏ చంద్రశేఖర్ దర్శకత్వంలో "శుక్రన్" అనే సినిమాలో నటించాడు.. తరువాత తన సోదరుడు జ్యోతి కృష్ణ దర్శకత్వంలో కేడి అనే సినిమాలో నటించాడు. ఈసినిమాలకు మిశ్రమ స్పందన వచ్చి యావరేజీ గా ఆడాయి. డైరెక్టుగా తెలుగులో నటించిన మొదటి సినిమా బ్రహ్మానందం డ్రామా కంపెనీ కూడా అతనికి నిరాశను మిగిల్చింది. తరువాత వచ్చిన నిన్న నేడు రేపు సినిమా మంచి సమీక్షలనుందుకుంది. 2009 లో తెలుగు సినిమా గమ్యంకు తమిళ రీమేక్ అయిన "కాదల్నా సుమ్మ ఇల్లై" సినిమాతో విజయం సాధించాడు. తర్వాత వచ్చిన"అరణ్య కాండం", సినిమా విమర్శకుల ప్రశంసలందుకుంది.
సెల్వరాఘవన్
సెల్వరాఘవన్ తమిళనాడుకు చెందిన ప్రముఖ సినీ దర్శకుడు. తన తండ్రి దర్శకత్వంలో మొదటి సినిమా "తుళ్ళువదో ఇల్లమై" కోసం స్క్రిప్ట్ మీద పని చేసిన రాఘవ తరువాత వరుసగా "కాదల్ కొండేన్", 7G బృందావన్ కాలనీ లాంటి ప్రేమ చిత్రాలు తీశాడు. తరువాత "పుదుపేట్టై", "మాయాక్కం ఎన్న" లాంటి గ్యాంగ్ స్టర్ సినిమాలు తీశాడు. కొన్ని సైన్స్ ఫిక్షన్ సినిమాలు కూడా తీశాడు. రాఘవ నేరుగా తెలుగులో తీసిన సినిమా వెంకటేష్ హీరోగా వచ్చిన ఆడవారి మాటలకు అర్థాలే వేరులే.
సెల్వరాఘవన్ 1977 మార్చి 5 న చెన్నైలో జన్మించాడు. తండ్రి కస్తూరి రాజా ప్రముఖ సినీ దర్శకుడు. ఇతనికి మరో ప్రముఖ నటుడైన ధనుష్ తమ్ముడు. అంతేకాక ఇతనికి ఇద్దరు చెల్లెళ్ళు ఉన్నారు. వారిద్దరూ వైద్యులే. ఇతనికి చిన్నప్పుడే రెటీనా సంబంధిత క్యాన్సర్ వ్యాధి సోకడంతో ఒక కన్ను తొలగించాల్సి వచ్చింది. అందుకని బయటకు వచ్చేటప్పుడు ఎక్కువగా కళ్ళద్దాలతో కనిపిస్తుంటాడు. డిసెంబరు 15, 2006న ఇతని మూడు సినిమాల్లో హీరోయిన్ గా నటించిన సోనియా అగర్వాల్ ను వివాహం చేసుకున్నాడు. రెండేళ్ళ వైవాహిక జీవితం తర్వాత ఆగస్టు 9, 2009 న వీరిద్దరూ చెన్నైలోని ఓ కుటుంబ న్యాయస్థానంలో పరస్పర అంగీకారంతో విడాకులు తీసుకున్నారు. తరువాత జూన్ 19, 2011న తమిళనాడు మాజీ అడ్వొకేట్ జనరల్ పి. ఎస్. రామన్ కూతురైన గీతాంజలిని వివాహం చేసుకున్నాడు. ఈ అమ్మాయి ఇతనితో ఒక సినిమాకు సహాయ దర్శకురాలిగా పనిచేసి ఉన్నది. ఈ దంపతులకు జనవరి 19, 2012 న లీలావతి అనే ఓ కూతురు కలిగింది. అక్టోబరు 7, 2013 న ఓంకార్ అనే కుమారుడు పుట్టాడు.
సెల్వరాఘవన్ తండ్రి కస్తూరి రాజా సినీ నేపథ్యం కలవాడే అయినా తన పిల్లలను బాగా చదువుకోమని ప్రోత్సహించాడు. దాంతో సెల్వ మెకానికల్ ఇంజనీరింగ్ లో బి.ఇ చేశాడు. కానీ అందులో తాను సరిపోనని భావించి వివిధ రంగాలలోకి ప్రవేశించడానికి ప్రయత్నిస్తుండేవాడు. కొద్ది రోజులకు తాను రచయితగా పనిచేయడమంటే ఇష్టమని తెలుసుకున్నాడు. 1997లో ఇంజనీరింగ్ పూర్తయిన తర్వాత తాన రాసిన కథలను చేతపట్టుకుని నిర్మాతల కోసం తిరిగాడు కానీ ఎవరూ అతనికి అవకాశం ఇవ్వలేదు. దాంతో అతను ఇంటిపట్టునే ఉండిపోవాల్సి వచ్చింది. 2000 లో తన తండ్రి కస్తూరి రాజాకు కూడా అవకాశాలు సన్నగిల్లడంతో కుటుంబం ఆర్థికంగా కూడా సమస్యలు ఎదుర్కొన్నది. తమ దగ్గర మిగిలున్న సొమ్ములతో "తుళ్ళువదే ఇల్లమై" అనే సినిమా తీయాలని నిర్ణయించుకున్నారు. 2002 లో వచ్చిన ఈ సినిమాకు సెల్వరాఘవన్ కథ నందించాడు. ఇందులో అతని తమ్ముడు ధనుష్ హీరోగా నటించాడు. ఆరుగురు హైస్కూలు కుర్రాళ్ళ కథతో తయారైన ఈ సినిమాకు యువన్ శంకర్ రాజా బాణీలు సమకూర్చాడు. ఈ సినిమాకు మొదట్లో అంతంత మాత్రమే ఆదరణ వచ్చినా టీనేజర్ల నుంచి మంచి స్పందన వచ్చి చెప్పుకోదగ్గ విజయం సాధించింది. ఈ సినిమా విడుదలైన తర్వాత సెల్వరాఘవన్ నిజానికి ఆ సినిమాకు దర్శకత్వం వహించింది తానేనని, డిస్ట్రిబ్యూటర్లను ఆకట్టుకోవడం కోసం అప్పటికే దర్శకుడిగా పేరున్న తన తండ్రి కస్తూరి రాజా పేరు వాడుకున్నానని చెప్పాడు.
సోనియా అగర్వాల్
సోనియా అగర్వాల్ ఒక భారతీయ సినీ నటి. ఎక్కువగా తమిళ సినిమాల్లో, కొన్ని తెలుగు సినిమాల్లో నటించింది. తమిళంలో సెల్వరాఘవన్ దర్శకత్వంలో వచ్చిన "కాదల్ కొండేన్", తెలుగు తమిళ ద్విభాషా చిత్రం 7G బృందావన్ కాలనీ తో మంచి పేరు సంపాదించింది.
చండీగఢ్ లో జన్మించిన సోనియా మాతృభాష పంజాబీ. తనకు నటిగా మంచి పేరు తీసుకొచ్చిన దర్శకుడు సెల్వరాఘవన్ ను డిసెంబరు 2006 న వివాహం చేసుకుంది. తర్వాత నటించడం మానేసింది. అయితే ఈ జంట 2009 ఆగస్టులో విడిపోయారు.
ఆమె పాఠశాలలో చదివేటపుడే జీ టీవీలో ఓ సీరియల్లో నటించే అవకాశం వచ్చింది. తర్వాత 2002 లో నీ ప్రేమకై అనే తెలుగు సినిమా లో చిన్న పాత్ర వేసింది. తర్వాత చందు అనే కన్నడ సినిమాలో సుదీప్ సరసన నటించింది. 2003 లో సెల్వరాఘవన్ దర్శకత్వంలో వచ్చిన "కాదల్ కొండేన్" సినిమాలో ఆమె పోషించిన దివ్య పాత్రకు మంచి పేరు, అవకాశాలు తీసుకొచ్చింది. ఈ సినిమాకు గాను ఆమెకు ఉత్తమ నూతన నటిగా "ఇంటర్నేషనల్ తమిళ్ ఫిల్మ్ పురస్కారం" లభించింది. ఈ సినిమాను తెలుగులో అల్లరి నరేష్ కథానాయకుడిగా నేను అనే పేరుతో పునర్నిర్మించారు. ఇందులో దివ్య పాత్రలో వేద నటించింది. సోనియా తర్వాత శింబు, విజయ్ లాంటి నటుల సరసన "కోవిల్", "మాధురే", "పుదుపేట్టై" లాంటి సినిమాల్లో నటించింది. తర్వాత నటించిన 7G బృందావన్ కాలనీ కూడా మంచి విజయం సాధించింది. 2005లో ఆమె నటించిన "ఒరు కల్లురియిన్ కథై", "ఒరు నాళ్ ఒరు కనవు" అనే సినిమాలు పరాజయం పాలయ్యాయి. తరువాత ఆమె సుశి గణేశన్ దర్శకత్వంలో "తిరుట్టు పాయలే", సెల్వరాఘవన్ దర్శకత్వంలో "పుదుపేట్టై" అనే సినిమాల్లో నటించింది. "తిరుట్టు పాయలే మంచి విజయం సాధించగా పుదుపేట్టే విమర్శకుల నుంచి మంచి ప్రశంసలందుకుంది."
2011లో సెల్వరాఘవన్ తో విడాకులు తీసుకున్న తర్వాత వానం సినిమాలో ఓ సహాయ పాత్రలో నటించింది. మరో నాలుగు అవకాశాలు చేజిక్కించుకుంది.
అభిషేక్
అభిషేక్ ఒక తెలుగు సినీ నటుడు. చంద్రశేఖర్ యేలేటి దర్శకత్వంలో వచ్చిన ఐతే సినిమా ద్వారా సినీరంగంలోకి అడుగుపెట్టాడు.
అభిషేక్ స్వస్థలం ఉత్తర ప్రదేశ్ లోని మొరాదాబాద్. తండ్రి చనిపోవడంతో డిగ్రీ చదువు మధ్యలోనే వదిలేసి 1999లో హైదరాబాదుకు వచ్చాడు.
డిసెంబరు 2012 లో అభిషేక్ ను డ్రగ్స్ కేసులో అరెస్టు చేశారు. అభిషేక్, జి. శ్రీనివాసులు అనే వ్యక్తితో స్కోడా కారులో ప్రయాణిస్తుండగా పోలీసులు తమ రోజువారీ చెకప్ లో భాగంగా కారును చెక్ చేయగా అందులో 10 ప్యాకెట్ల కొకైన్ దొరికింది. పోలీసుకు ప్రశ్నించగా తాను మరియు నటుడు రవితేజ సోదరులైన రఘు, భరత్ లతో కలిసి 2010 నుంచి డ్రగ్స్ సేవిస్తున్నట్లు ఒప్పుకున్నాడు.
అభిషేక్ 2003 లో చంద్రశేఖర్ యేలేటి దర్శకత్వంలో వచ్చిన ఐతే సినిమా ద్వారా సినీరంగంలోకి అడుగుపెట్టాడు. ఈ సినిమాలో నలుగురు హీరోల్లో ఒకడిగా నటించాడు. తర్వాత అల్లరి నరేష్ ప్రధాన పాత్రలో "కాదల్ కొండేన్" అనే తమిళ చిత్రానికి రీమేక్ అయిన నేను చిత్రంలో ముఖ్య పాత్ర పోషించాడు. నువ్వొస్తానంటే నేనొద్దంటానా చిత్రంలో ప్రతినాయక పాత్ర పోషించాడు. డేంజర్ సినిమాలో కూడా నలుగురు హీరోల్లో ఒకడిగా నటించాడు. శశిరేఖా పరిణయం సినిమాలో హీరో తరుణ్ కి తమ్ముడి పాత్రలో నటించాడు.
అక్కినేని రమేష్ ప్రసాద్
రమేష్ ప్రసాద్ (జననం అక్కినేని రమేష్హ్ ప్రసాద రావు) భారతీయ వ్యాపారవేత్త, సినిమా నిర్మాత. ఆయన ప్రసాద్ స్టుడియోస్, ప్రసాద్ ఆర్ట్ పిక్చర్స్, ప్రసాద్ ఐమాక్స్ మరియు ఎల్.వి.ప్రసాద్ ఐ ఇనిస్టిట్యూట్ (ఆయన తండ్రి ఈ సంస్థకు వ్యవస్థపకుడు) లకు చైర్మన్ మరియు అధిపతి. ఆయన 1988-89 కాలంలో ఫిలిం ఫెడరేషన్ ఆఫ్ ఇండియా కు అధ్యక్షునిగా ఉన్నారు.
ఆయన యునైటెడ్ స్టేట్స్ లో బి.ఇ.ఎం.ఎస్. డిగ్రీని పొందారు. ఆయన 1974లో ప్రసాద్ ఫిలిం లాబ్స్ ను చెన్నై లో స్థాపించారు. ప్రసాద్ స్టుడియోస్ బారతీయ సినిమా లో పెద్దది ఇది దేశవ్యాప్తంగా ముంబై, చెన్నై, హైదరాబాదు, బెంగుళూరు, తిరువనంతపురం, భువనేశ్వర్, కోల్‌కతా మరియు యితర్ దేశాలైన సింగపూర్, దుబాయి మరియు యునైటెట్ స్టేట్స్ లో ఫిలిం ప్రొడక్షన్ సెంటర్లను కలిగి ఉంది.
ఆదిత్యబాబు
ఆదిత్యబాబు టాలీవుడ్ నిర్మాత మరియు నటుడు. ఆయన టాలీవుడ్ నిర్మాత లేటు శ్రీ జె.డి.సోంపల్లి కుమారుడు.
ఆయన చిత్రపరిశ్రమలో మొదటి సినిమా జగడం. దీనిని తన 21 వ యేట నిర్మించాడు. ఆయన బి.ఇ చదివారు. ఆయనకు సినిమాలంటే యిష్టమైనందున సినిమా పరిశ్రమలో జీవితాన్ని ప్రారంభించి నటునిగా లేదా నిర్మాతగా కావాలని అనుకున్నడు. ఆయన బాల్యం నుండి సినిమా నటునిగా కావాలని కోరుకున్నాడు. ఆయన వీరశంకర్ దర్శకత్వంలోని కన్నడ చిత్రం "అనుతు ఇంతు ప్రీతి" లో కథానాయకునిగా నటించాడు. కథానాయకిగా రమ్య నటించింది ఆయన మొదటి తెలుగు చిత్రం "చాలాకి"
గోపిక పూర్ణిమ
గోపిక పూర్ణిమ ఒక తెలుగు సినీ నేపథ్య గాయని. 1996లో ఈటీవీలో ప్రసారమైన పాడుతా తీయగా కార్యక్రమం ద్వారా పరిచయమై తరువాత సినిమాల్లో అవకాశాలు చేజిక్కించుకుంది. ఎ. ఆర్. రెహమాన్, ఇళయరాజా లాంటి దిగ్గజ సంగీత దర్శకత్వంలో పాడింది. ఫిబ్రవరి 2008న, పాడుతా తీయగా కార్యక్రమంలో తన సహగాయకుడైన మల్లికార్జున్ ను ప్రేమ వివాహం చేసుకుంది. వారికి ఓ పాప ఉంది.
ఆమె విజయనగరంలో జన్మించింది. హైదరాబాదులో పెరిగింది. తండ్రి ఈసీఐఎల్ లో పనిచేసే వాడు. వారిది శాస్త్రీయ సంగీత నేపథ్యం ఉన్న కుటుంబం. పదో తరగతి చదివేటపుడు ఈటీవీలో పాడుతా తీయగా మొదటి ఎపిసోడ్ లో పాల్గొనింది. తరువాత సంగీతంలో శిక్షణ కోసం, సినిమాల్లో అవకాశాల కోసం చెన్నై వెళ్ళింది. పాడుతా తీయగా లో పరిచయమైన మల్లికార్జున్ తరువాత చెన్నైలో తరచు కలుస్తుండటంతో పరిచయం ప్రేమగా మారి కొన్నాళ్ళకు పెళ్ళి చేసుకున్నారు. పాడుతా తీయగా ద్వారా వీరిరువురికీ బాగా పరిచయం, అభిమానం ఉన్న ఎస్. పి. బాలసుబ్రహ్మణ్యం అమెరికా పర్యటనలో ఉండటం వలన ఈ వివాహానికి హాజరు కాలేకపోయాడు. బాలు సోదరి మరియు గాయని ఎస్. పి. శైలజ, గీత రచయిత భువనచంద్ర, నటుడు చంద్రమోహన్ తదితరులు ఈ వివాహానికి హాజరయ్యారు. వీరు చెన్నైలోనే స్థిర నివాసం ఏర్పరుచుకున్నారు. అక్కడ ఉండటం వల్ల వీరికి తెలుగులోనే కాక తమిళం, కన్నడ సినిమాల్లో కూడా అవకాశాలు వస్తున్నాయి. ఇవే కాకుండా కచేరీలు, ఆధ్యాత్మిక ఆల్బమ్స్ కూడా చేస్తున్నారు.
గోపిక పూర్ణిమ, మల్లికార్జున్ ఇద్దరూ సింగన్న అనే సినిమాలో "అన్న వెనకే నేను ఉంటా" పాటతో పరిచయం అయ్యారు. వందేమాతరం శ్రీనివాస్ ఈ సినిమాకు సంగీత దర్శకుడు. ఎస్. పి. బాలసుబ్రహ్మణ్యం కూడా ఇదే స్టూడియో లో మొదటి పాట పాడటం విశేషం.
ప్రాణం సినిమాలో "నిండు నూరేళ్ళ సావాసం", బొమ్మరిల్లు సినిమాలో "బొమ్మను గీస్తే నీలా ఉంది", జల్సా సినిమాలో "గాల్లో తేలినట్టుందే" లాంటి పాటలు మంచి ప్రజాదరణ పొందాయి.
జనవరి 31, 2016 న ఆత్రేయ స్మారక కళాపీఠం వారు గోపిక పూర్ణిమ, మల్లికార్జున్ దంపతులకు వేటూరి స్మారక పురస్కారాన్ని అందజేశారు.
గుడిహాళం రఘునాథం
గుడిహాళం రఘునాథం ప్రముఖ తెలుగు కథా రచయితలు. 'పర్సన్ సింగ్‌లర్’-అని గుడిహాళం మొదటి కవితా సంపుటి. ఆ తరువాత ‘ఒక జననం - ఒక మరణం’ అన్న పేరుతో సంకలనం వెలువరించాడు. ప్రాచీన కవిత్వాన్నీ, ఇంగ్లీషు కవిత్వాన్నీ కూడా బాగా చదివాడు.
ఆయన హైదరాబాదులోని ఉస్మానియా విశ్వవిద్యాలయంలో తెలుగు సాహిత్యంలో ఎం.ఎ. చేశారు. వరంగల్లులోని కాకతీయ విశ్వవిద్యాలయంలో ఎం.ఫిల్ పూర్తి చేశారు. ఆయన మెదక్ జిల్లా సదాశివపేట కళాశాల ప్రిన్సిపాల్ గా పనిచేసారు. ఆయన మహబూబ్ నగర్ జిల్లా అమరచింతలో జన్మించారు. తెలుగు కవిత్వంలో తనదంటూ ఓ ముద్రను వేసుకున్నారాయన. తన తొలి కవితా సంపుటి ఫోర్త్ పర్సన్ సింగ్యులర్ తోనే తెలుగు కవితా ప్రపంచంలో తనదైన విశిష్టతను చాటి చెప్పారు. ఆ తర్వాత "ఒక జననం - ఒక మరణం" అనే కవితా సంపుటిని వెలువరించారు. తెలుగు సమాజంలో మార్పును, సాహిత్యంలో కొత్త విలువలను ఆశిస్తూ ఏర్పడిన విపశ్యన కవుల్లో ఆయన ఒకరు. సుంకిరెడ్డి నారాయణ రెడ్డి, ఏసుపాదం, శివకుమార్, కె. శ్రీనివాస్ లతో కలిసి ఆయన నల్లవలస దీర్ఘ కవిత రాశారు. తెలంగాణ కోణం నుంచి వెలువడిన దీర్ఘ కవిత అది.
"ఒక జననం, ఒక మరణం" కావ్యాన్ని ఎదలోతుల్ని తడుముతున్నందుకు ఎంకన్నకు అంకితమిచ్చాడు రఘునాథం. పాలమూరు జిల్లా పండితపరంపర కోవను ప్రక్షాళన చేసి జనతాత్విక కవిత్వస్రవంతిలో సంగమింపజేసిన సందర్భం అది. "ఒక జననం - ఒక మరణం" కావ్యానికిగానూ ఆయనకు 2007లో ఫ్రీవర్స్ ఫ్రంట్ పురస్కారం లభించింది.
ఆయన హైదరాబాదులోని యశోద ఆస్పత్రిలో చికిత్స పొందుతూ ఆయన డిసెంబరు 27, 2010 న మరణించారు. ఆయన కాలేయ సంబంధమైన వ్యాధితో బాధపడ్డారు. ఆయన వయస్సు దాదాపు 55 ఏళ్లు.
మల్లికార్జున్
మల్లికార్జున్ ఒక తెలుగు సినీ గాయకుడు, సంగీత దర్శకుడు. ఈటీవీలో ప్రసారమైన పాడుతా తీయగా కార్యక్రమం ద్వారా పరిచయమై తరువాత సినిమాల్లో అవకాశాలు చేజిక్కించుకున్నాడు. 150 కి పైగా పాటలు పాడాడు. కత్తి కాంతారావు సినిమాకు సంగీత దర్శకత్వం వహించాడు. ఎస్. పి. బాలసుబ్రహ్మణ్యం మరియు ఇతర గాయకులతో కలిసి అనేక సార్లు విదేశే పర్యటనలు కూడా చేశాడు. పలు పాడుతా తీయగాలో తన సహగాయని యైన గోపిక పూర్ణిమ ను ప్రేమ వివాహం చేసుకున్నాడు. వారికి ఓ పాప ఉంది.
మల్లికార్జున్ స్వస్థలం విశాఖపట్నం. తండ్రి నీటిపారుదల శాఖలో ఇంజనీరుగా పనిచేస్తుండంతో శ్రీశైలం కి బదిలీ అయింది. మల్లికార్జున్ ఇక్కడే జన్మించడం వల్ల అక్కడి దేవుడి పేరును పెట్టారు. అతనికి ఓ సోదరి ఉంది. ఆమె విజయవాడలో జన్మించింది. ఆమె పేరు కనకదుర్గ. పాడుతా తీయగా లో పరిచయమైన గోపిక పూర్ణిమతో చెన్నైలో తరచు కలుస్తుండటంతో పరిచయం ప్రేమగా మారి కొన్నాళ్ళకు పెళ్ళి చేసుకున్నారు. పాడుతా తీయగా ద్వారా వీరిరువురికీ బాగా పరిచయం, అభిమానం ఉన్న ఎస్. పి. బాలసుబ్రహ్మణ్యం అమెరికా పర్యటనలో ఉండటం వలన ఈ వివాహానికి హాజరు కాలేకపోయాడు. బాలు సోదరి మరియు గాయని ఎస్. పి. శైలజ, గీత రచయిత భువనచంద్ర, నటుడు చంద్రమోహన్ తదితరులు ఈ వివాహానికి హాజరయ్యారు. వీరు చెన్నైలోనే స్థిర నివాసం ఏర్పరుచుకున్నారు. అక్కడ ఉండటం వల్ల వీరికి తెలుగులోనే కాక తమిళం, కన్నడ సినిమాల్లో కూడా అవకాశాలు వస్తున్నాయి. ఇవే కాకుండా కచేరీలు, ఆధ్యాత్మిక ఆల్బమ్స్ కూడా చేస్తున్నారు.
గోపిక పూర్ణిమ, మల్లికార్జున్ ఇద్దరూ సింగన్న అనే సినిమాలో "అన్న వెనకే నేను ఉంటా" పాటతో పరిచయం అయ్యారు. వందేమాతరం శ్రీనివాస్ ఈ సినిమాకు సంగీత దర్శకుడు. ఎస్. పి. బాలసుబ్రహ్మణ్యం కూడా ఇదే స్టూడియో లో మొదటి పాట పాడటం విశేషం.
మల్లికార్జున్ కు పేరు తెచ్చిన పాటలు కొన్ని కింద జాబితాలో ఇవ్వబడ్డాయి. 
జనవరి 31, 2016 న ఆత్రేయ స్మారక కళాపీఠం వారు గోపిక పూర్ణిమ, మల్లికార్జున్ దంపతులకు వేటూరి స్మారక పురస్కారాన్ని అందజేశారు.
డెంగ్ జియావో పింగ్
డెంగ్ జియావో పింగ్ ([tə̂ŋ ɕi̯àu̯pʰǐŋ], Chinese: 
邓小平; 1904 ఆగస్టు 22 – 1997 ఫిబ్రవరి 19) చైనాకు చెందిన విప్లవకారుడు, రాజనీతవేత్త. 1978 నుంచి 1989లో పదవీ విరమణ చేసే వరకూ చైనాకు అత్యున్నత నాయకునిగా వ్యవహరించారు. ఛైర్మన్ మావో జెడాంగ్ మరణించాకా అధికారం చేపట్టిన డెంగ్ ప్రస్తుత చైనా ఆర్థిక స్థానం, విధానాల దిశగా నడిపించిన ఆర్థిక-మార్కెట్ సంస్కరణలు చేపట్టారు. రాజ్యాధినేతగానో, ప్రభుత్వాధినేతగానో, ప్రధాన కార్యదర్శిగానో (కమ్యూనిస్టు పార్టీ నాయకునిగా) పదవులు చేపట్టకున్నా డిసెంబరు 1978 నుంచి నవంబరు 1989 వరకూ పీపుల్స్ రిపల్ఇక్ ఆఫ్ చైనాకు అత్యున్నత స్థాయి నాయకునిగా వ్యవహరించారు. చైనా కమ్యూనిస్టు పార్టీలో రెండవ తరం నాయకుల్లో ముఖ్యునిగా డెంగ్ ఎనిమిది మంది పెద్దలుగా పేరొందిన పార్టీ తొలితరం నాయకులతో అధికారాన్ని పంచుకున్నారు.
సిచువాన్ ప్రావిన్సులో గ్వాంగన్ లో రైతు నేపథ్యంలో జన్మించిన డెంగ్ 1920ల్లో ఫ్రాన్సులో చదువుకుని, పనిచేశారు. అక్కడే ఆయన మార్క్సిజం-లెనినిజం పట్ల ఆకర్షితులయ్యారు. 1923లో కమ్యూనిస్టు పార్టీలో చేరిన ఆయన చైనాకు తిరిగివచ్చాకా గ్రామీణ ప్రాంతంలో రాజకీయ కమిషర్ గా పార్టీలో పనిచేశారు. లాంగ్ మార్చిలో విప్లవాత్మక వెటరన్ గా ప్రసిద్ధి చెందారు. పీపుల్స్ రిపబ్లిక్ ఆఫ్ చైనా ఏర్పడ్డ వెంటనే 1949లో డెంగ్ టిబెట్, ఇతర నైఋతి ప్రాంతాల్లో కమ్యూనిస్టు అధికారాన్ని బలపరిచి ఏకీకృతం చేసేందుకు పనిచేశారు.
1950 దశకం తొలి అర్థభాగమంతా మావో జెడాంగ్ కు డెంగ్ ప్రధాన సమర్థకునిగా నిలిచారు. పార్టీ ప్రధాన కార్యదర్శిగా 1960ల్లో గొప్ప ముందడుగుగా అభివర్ణించే చారిత్రక సందర్భంలో చైనా ఆర్థిక పునర్నిర్మాణంలో కృషిచేశారు. మావో రాజకీయ ఆదర్శాలకు, డెంగ్ ఆర్థిక విధానాలకు చుక్కెదురు కావడంతో ఆయనను సాంస్కృతిక విప్లవ కాలంలో రెండుసార్లు అధికారం నుంచి తొలగించారు. కానీ 1978లో మావో ఎంపిక చేసుకున్న ఆయన వారసుడు హువా గువోఫెంగ్ ను రాజకీయంగా చిత్తుచేసి తిరిగి ప్రాధాన్యత సంతరించుకున్నారు.
మావో యుగానికి చెందిన సాంస్కృతిక విప్లవం, ఇతర రాజకీయ ఉద్యమాల కారణంగా సాంఘిక, సంస్థాగత దు:ఖాల్లో మునిగివున్న దేశం సంక్రమించడంతో ఆయన చేసిన కృషి కారణంగా రెండవ తరం నాయకుల్లో అత్యంత ప్రముఖునిగా ప్రసిద్ధి చెందారు. కమ్యూనిస్టు పార్టీ సోషలిస్టు సిద్ధాంతాలను, ఫలితాలు సాధించగల మార్కెట్ ఆర్థిక పద్ధతులతో కలగలిపిన కొత్త రకం సామాజిక మేధో మథనాన్ని నిర్మించిన వ్యక్తిగా ఆయన్ని కొందరు భావిస్తారు. డెంగ్ చైనాలోకి విదేశీ పెట్టుబడులను ఆహ్వానించారు, ప్రైవేటు రంగంలో పోటీని ప్రోత్సహించారు. 35 సంవత్సరాలుగా చైనాను అత్యంత వేగంగా అభివృద్ధి చెందుతున్న ఆర్థిక వ్యవస్థగా అభివృద్ధి చేసిన వ్యక్తిగా, కోట్లాది మంది చైనా ప్రజల జీవన ప్రమాణాలు గణనీయంగా అభివృద్ధి చేసిన నాయకునిగా ఆయనను పరిగణిస్తారు.
డెంగ్ జియావో పింగ్ ([tə̂ŋ ɕi̯àu̯pʰǐŋ], Chinese: 
邓小平; 1904 ఆగస్టు 22 – 1997 ఫిబ్రవరి 19) చైనాకు చెందిన విప్లవకారుడు, రాజనీతవేత్త. 1978 నుంచి 1989లో పదవీ విరమణ చేసే వరకూ చైనాకు అత్యున్నత నాయకునిగా వ్యవహరించారు. ఛైర్మన్ మావో జెడాంగ్ మరణించాకా అధికారం చేపట్టిన డెంగ్ ప్రస్తుత చైనా ఆర్థిక స్థానం, విధానాల దిశగా నడిపించిన ఆర్థిక-మార్కెట్ సంస్కరణలు చేపట్టారు. రాజ్యాధినేతగానో, ప్రభుత్వాధినేతగానో, ప్రధాన కార్యదర్శిగానో (కమ్యూనిస్టు పార్టీ నాయకునిగా) పదవులు చేపట్టకున్నా డిసెంబరు 1978 నుంచి నవంబరు 1989 వరకూ పీపుల్స్ రిపల్ఇక్ ఆఫ్ చైనాకు అత్యున్నత స్థాయి నాయకునిగా వ్యవహరించారు. చైనా కమ్యూనిస్టు పార్టీలో రెండవ తరం నాయకుల్లో ముఖ్యునిగా డెంగ్ ఎనిమిది మంది పెద్దలుగా పేరొందిన పార్టీ తొలితరం నాయకులతో అధికారాన్ని పంచుకున్నారు.
ప్రతీకారం (1969 తెలుగు సినిమా)
ప్రతీకారం 1969, డిసెంబరు 11 వతేదీన విడుదలైన తెలుగు సినిమా. శ్రీ రాధాకృష్ణ ప్రొడక్షన్స్ బ్యానర్‌పై విడుదలైన ఈ సినిమాకు ఎం.నాగేశ్వరరావు కథ, స్క్రీన్‌ప్లే అందించడంతో పాటుగా దర్శకత్వం నిర్వహించాడు.
ఈ చిత్రంలోని పాటలను చెరువు ఆంజనేయశాస్త్రి సాహిత్యాన్ని అందించగా చెళ్ళపిళ్ళ సత్యం స్వరకల్పన చేశాడు. ఈ చిత్రంలోని పాటలు:
ఆకారపు సుదర్శన్
సుదర్శన్ ఆకారపు (ఆంగ్లం:sudarshan akarapu)(5 మార్చి 1954 – 20 జూలై 2011) భారతదేశ రాజకీయనాయకుడు. ఆయన తెలుగుదేశం పార్టీ నాయకుడు. ఆయన భారత పార్లమెంటులో రాజ్యసభ సభ్యునిగా ఉన్నారు. ఆయన తెలుగుదేశంపార్టీ వైస్ ప్రెసిడెంటుగానూ, శాసన సభ్యులు గానూ తన సేవలనందించాడు. ఆయన గుండెపోటుతో జూలై 20, 2011 న హైదరాబాదులో మరణించాడు.
సుదర్శన్ ఆంధ్రప్రదేశ్ రాష్ట్రంలోని నల్గొండ జిల్లాకు చెందిన సూర్యాపేట లో జన్మిచాడు. ఆయనకు ముగ్గురు కుమార్తెలు, ఒక కుమారుడు.
ఆయన ఆంధ్రప్రదేశ్ శాసన సభ్యునిగా రెండు సార్లు ఎన్నికైనారు. ఆయన సూర్యాపేట అసెంబ్లీ నియోజక వర్గం నుండి ప్రాతినిధ్యం వహించాడు. 1989 మరియు 1994 లలో ఎం.ఎల్.ఎ గా తన సేవలనందించాడు. ఆయన ఆంధ్ర ప్రదెశ్ రాష్ట్ర రోడ్డు రవాణా సంస్థకు చైర్మన్ గా 1997 నుండి 1999 మధ్య కాలంలొ పనిచేసాడు. ఆయన 2002 నుండి 2008 వరకు రాజ్య సభ సభ్యునిగా తన సేవలనందించాడు. రాజ్యసభ్య సభ్యునిగా తన ఆరేళ్ళ పదవీ కాలంలొ అనేక స్టాండింగ్ కమిటీలలో సభ్యునిగా కొనసాగాడు..
అల్లం నారాయణ
అల్లం నారాయణ సీనియర్‌ జర్నలిస్ట్‌, నమస్తే తెలంగాణ దినపత్రిక మాజీ ఎడిటర్‌, తెలంగాణ ప్రెస్‌ అకాడమీ తొలి చైర్మన్‌.
మూడు దశాబ్దాలకుపైగా పత్రికారంగానికి సేవలందిస్తున్న అల్లం నారాయణ, అల్లం నర్సయ్య బుచ్చమ్మ దంపతులకు కరీంనగర్ జిల్లా మంథని తాలుకా గాజులపల్లె గ్రామంలో 1958లో, డిసెంబర్ 13 న జన్మించారు.
సోవియూలజీ ఉస్మానియా యూనివర్సిటీ ఆర్ట్స్ కళాశాలలో ఎం.ఏ. (సోషియాలజీ, 1982-84) చదివారు. 1974 నుంచి 1982 వరకు నక్సల్బరీ ఉద్యమంలో పాల్గొన్నారు.
అల్లం నారాయణ మొదట కరీంనగర్ నుంచి వెలువడిన జీవగడ్డలో 1985-86 వరకు పనిచేశారు. అప్పట్లో ఆయన ఆ పత్రికలో రాసిన వెన్నెలకోనల్లో అనే కాలమ్‌కు విశేష పాఠక ఆదరణ లభించింది. అప్పుడే యాది మనాది, జగిత్యాల పల్లె కవితా సంకలనాలను వెలువరించారు. 1986-87 ఆంధ్రప్రభ బెంగళూరులో, 1987-2000దాకా ఆంధ్రజ్యోతి (విజయవాడ) లో చీఫ్ సబ్ / చీఫ్ రిపోర్టర్ గా, 2000-2001 ఆంధ్రా పాలిటిక్స్.కామ్ న్యూస్ ఎడిటర్ గా, 2001-2002 ప్రజాతంత్రకు అసిస్టెంట్ ఎడిటర్ గా, 2002-2010 ఆంధ్రజ్యోతి అసిస్టెంట్ ఎడిటర్ గా, 2010 నుంచి నమస్తే తెలంగాణ దినపత్రికకు వ్యవస్థాపక సంపాదకుడుగా పనిచేశారు.
భార్య: అల్లం పద్మ - టీచరు; కూతురు: రవళి - సాఫ్ట్ వేర్ ఇంజనీర్, ఇన్ఫోసిస్; అల్లుడు: ఈర్ల అనిల్ వర్మ - సివిల్ ఇంజనీర్, మల్టీ నేషనల్ కంపెనీ; కూతురు: భావన - మెడిసిన్, హౌస్ సర్జన్, ఉస్మానియా మెడికల్ కాలేజీ; కుమారుడు: రాహుల్ - ఇంజినీరింగ్; అన్నలు: అల్లం రాజయ్య - విరసం, సిమెంట్ కంపెని మేనేజర్ (విశ్రాంత) ; అల్లం వీరయ్య - టీచర్, పాటల రచయిత.
2014 జూలై 14న తెలంగాణ ప్రెస్‌ అకాడమీ తొలి చైర్మన్ గా అల్లం నారాయణ నియమితులయ్యారు. జర్నలిస్టులకు ఇండ్లు, హెల్త్‌కార్డులు, అక్రెడిటేషన్ల మంజూరు విషయమై తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావుకు వినతిపత్రం అందించారు. ముఖ్యమంత్రి నుండి ప్రెస్ అకాడమీకి వచ్చిన రూ.20 కోట్ల నిధులతో జర్నలిస్టుల సంక్షేమనిధిని ఏర్పాటుచేసి, అధ్యక్షుడి వ్యవహరిస్తున్నారు.
తెలంగాణ ప్రెస్ అకాడమీ చైర్మన్ పదవికాలం 2016, జూలై 13తో ముగియడంతో, ముఖ్యమంత్రి కేసీఆర్ నారాయణ పదవీకాలాన్ని మరో మూడేండ్లు (2019, జూన్ 30 వరకు) పొడిగించారు.
మొహమ్మద్ ఆలీ (తెలంగాణ)
మొహమ్మద్ మహ్మూద్ ఆలీ తెలంగాణ రాష్ట్రానికి డిప్యూటీ ముఖ్యంత్రి. ఆయన కొత్తగా యేర్పడిన తెలంగాణ రాష్ట్రానికి జూన్ 2, 2014 న ఉప ముఖ్యమంత్రిగా భాద్యతలు స్వీకరించారు. ఆయనతో పాటు ఉప ముఖ్యమంత్రిగా టి.రాజయ్య కూడా పదవీ స్వీకారం చేసారు. ఆయన స్టాంప్స్ మరియు రిజిస్ట్రేషన్, రిలీఫ్ అండ్ రీహాబితేషన్ శాఖలకు కూడా మంత్రిగా భాద్యతలు తీసుకున్నారు.
ఆయన హైదరాబాదులో జన్మిచి అజంపుర లో నివసిస్తున్నారు. ఆయన ఉస్మానియా విశ్వవిద్యాలయం నుండి బి.కాం చేసారు.
ఆయన 2010లో అంధ్రప్రదేశ్ శాసన మండలి సభ్యునిగా ఎన్నికైనారు. ప్రస్తుతం ఆయన తెలంగాణ రాష్ట్రం లో శాసన మండలి సభ్యునిగా ఉన్నారు. ఆయన తెలంగాణ రాష్ట్ర సమితి పార్టీకి మైనారిటీ సెల్ అధ్యక్షునిగా కూడా ఉన్నారు.
ఆయనకు ఒక కుమారుడు, ఇద్దరు కుమార్తెలున్నారు.
మామిడి అప్పలసూరి
మామిడి అప్పలసూరి (మరణం 1997) భారత కమ్యూనిస్టు నాయకుడు. ఆయన శ్రీకాకుళం గిరిజన అభ్యున్నతికి పాటూపడిన నాయకుడు. కమ్యూనిస్టు ఉద్యమకారుల యొక్క ఆంధ్రప్రదేశ్ కమిటీ ఆల్ ఇండీయా కో ఆర్డినేషన్ కమిటీ ఆఫ్ కమ్యూనిస్టు రివల్యూటరీస్ నుండి 1968లో బహిష్కరించబడినది. అప్పల సూరి చారు మజుందార్ ద్వారా నాయకత్వం వహించబడుతున్న ఎ సి సి సి సి ఆర్ ద్వారా మిగిలారు. 1969లో ఆయన కొత్తగా యేర్పడిన "కమ్యూనిస్టు పార్టీ ఆఫ్ ఇండియా (మార్క్సిస్ట్-లెనినిస్టు) యొక్క ఆంధ్ర ప్రదేశ్ నుండి కేంద్ర కమిటీ సభ్యులు నలుగురిలో ఒక్కరు.
ఆయన 1972లో స్థాపించబడిన కమ్యూనిస్టు పార్టీ ఆఫ్ ఇండియా (మార్క్సిస్టు-లెనినిస్టు) కు కేంద్ర ఆర్గనైజర్ కమిటీలో నాయకత్వం వహించాడు. సిఒసి, సి.పి.ఐ (ఎం.ఎల్) లు మజుందార్ యొక్క వారసవ్యాన్ని అందుకున్నాయి కానీ కీలక వైఖరి నిలబెట్టుకోవడంఓ ఆయన పాత్ర ఉండేది. ఆగస్టు 1974లో సి.ఒ.సి, సి.పి.ఐ(ఎం.ఎల్) ల ఆధ్రప్రదేశ్ రాష్ట్ర కమిటీలో సభ్యునిగా ఉన్నారు. ఆయన కోస్తాంద్ర ప్రదేశ్ సభ్యునిగా కమిటిలో ఉండేవాడు. అంతర్గత కారణాల అల్ల సి.ఒ.సి, సి.పి.ఐ (ఎం.ఎస్) విడిపోయాయి. 1982 నుండి అప్పసలూరి సి.ఒ.సి, సి.పి.ఐ (ఎం.ఎల్) లు పశ్చిమ బెంగాల్ కు చెందిన భోవానీ రాయ్ చౌదరి తో విలీనం అయ్యాయి. అపుడు కమ్యూనిస్టు పార్టీ ఆఫ్ ఇండీయా (ఎం.ఎల్) రూపొందింది.
దేశ రాజధానుల జాబితా
అక్షర క్రమంలో దేశ రాజధానుల జాబితా
రాజధాని-దేశం
సత్యం (సినిమా)
సత్యం 2003 లో సూర్యకిరణ్ దర్శకత్వం లో అన్నపూర్ణ స్టూడియోస్ పతాకంపై విడుదలైన ఒక విజయవంతమైన సినిమా. ఇందులో సుమంత్, జెనీలియా డిసౌజా ప్రధాన పాత్రల్లో నటించారు.
సత్యం (సుమంత్) సినిమాల్లో గేయరచయితగా ఎదగాలని ప్రయత్నిస్తుంటాడు. ఆ ప్రయత్నంలో భాగంగా తన జీవితంలో ఎంతో ముఖ్యంగా భావించే తండ్రి (మల్లాది రాఘవ), తన స్నేహితురాలు అంకిత (జెనీలియా డిసౌజా) దగ్గర చెడ్డవాడిగా ముద్రపడతాడు. తండ్రికి తనకు పడకపోవడంతో ఇంట్లోంచి బయటకు వచ్చేసి స్నేహితులతో కలిసి నివసిస్తుంటాడు. సున్నితమైన మనస్కుడైనా సత్యం ఓ పాపులర్ రచయిత దగ్గర ఘోస్టు రచయితగా పనిచేస్తుంటాడు. తాను రచయితగా మంచి గుర్తింపు తెచ్చుకున్న తర్వాతనే తన ప్రియురాలు అంకితకు తన ప్రేమను తెలియబరచాలనుకుంటాడు. ఈ లోపునే అంకిత క్లాస్ మేట్ ఒకరు ఆమెను ప్రేమిస్తున్నానని చెబుతాడు. తర్వాత అంకిత తండ్రి (కోట శ్రీనివాసరావు) సత్యం కి పరిచయమై అతన్ని అభిమానిస్తుంటాడు. చివరికి సత్యం, అంకిత కలుసుకున్నారా లేదా అన్నది మిగతా కథ.
ఆసు రాజేంద్ర
ఆసు రాజేంద్ర ప్రముఖ కథా రచయిత. ఆయనకు 1981లో "గుండె చప్పుళ్ళు " రచనకు గానూ ఫ్రీవర్స్ ఫ్రంట్ పురస్కారం లభించింది.
ఆయన పూర్తి పేరు ఆసు బాబూ రాజేంద్ర ప్రసాద్. ఆయన అమలాపురం లో బలరాం, నాగమణి దంపతులకు జూలై 20,1955 న జన్మించాడు. ఆయన ఎస్.బి.కె.ఆర్ కళాశాలలో బి.కాం చదివారు. ఆయన వృత్తి వ్యాపారం అయితే ప్రవృత్తి కవిత్వం. ఆయన కవితలు కొన్ని హిందీ, ఇంగ్లీషులో అనువదించబడ్డాయి.
1972 లో సమతా రచయిల సంఘ సంఘం సభ్యునిగా , కార్యదర్శిగా మరియు అధ్యక్షునిగా భాద్యతన నిర్వహించారు. 1980లో కోనసీమ ఫిల్మ్‌ సొసైటీ లిమిటెడ్ ఎడిటోరియల్ బోర్దు మెంబరుగా ఉన్నారు. 1987లో కళాసాహితీ సాహితీ సాంస్కృతిక సంస్థ కోనసీమ విభాగానికి ప్రతినిధిగా వ్యవహరించారు. అనేక కవి సమ్మేళనాలలో పాల్గొన్నారు.
రేవతీదేవి
రేవతీదేవి తెలుగు రచయిత్రి. ఆమెకు 1983 లో "శిలాశోలిత"కు ఫ్రీవర్స్ ఫ్రంట్ పురస్కారం లభించింది. స్ర్తీ వాద కవిత్వంలో తొలి తెలుగు కవయిత్రి రేవతీ దేవి. తన అనుగార దగ్థ హృదయ జ్వాల సెగలతో తెలుగు కవితా ప్రపంచాన్ని జ్వలింపచేశారు. 
ఆమె స్త్రీవాద సాహిత్యంలో తొలివాద స్త్రీవాద కవయిత్రి. ఆమె కవిత్వంలో స్త్రీవాద ఛాయలే కనిపిస్తాయి. ధిక్కార స్వరమే వినిపిస్తుంది. 1979లో ఆమె తన డైరీలో రాసుకున్న కవితలన్నీ 1980లో "శిలాలోలిత" అనే కావ్యాంగా ప్రచురించబడ్డాయి. ఫిలసాఫికల్ అవుట్ లుక్ తో స్త్రీ సహజ భావోద్వేగంతో చక్కటి కవిత్వం రాసిన కవయిత్రి ఆమె. తరతరాలుగా పురుషాధిక్య సమాజం స్త్రీలను బానిసలుగా భావించి దోచుకున్న వైనాన్ని ఆమె తన కవితల్లో ఎండకట్టారు. గాఢ తాత్వికతతో ఆమె కవితల్లో నిండుతనం వస్తుంది. ‘స్త్రీ భావాల్ని ఉన్నవి ఉన్నట్లుగా ఏ ముసుగులూ, తొడుగులూ లేకుండా వ్యక్తీకరించిన వెైఖరి కనిపిస్తుంది. రేవతిదేవి భావాల్లో నిజాయితీ, ఆమె ఆవేదనలోని శీలతత్వం, ఆమె ఆలోచనలోని పరిపూర్ణత్వం, ఆమె ఆరాటంలోని అస్థిత్వవాద ధోరణి, ఆమె ఆంతరంగంలోని సంక్షుభిత విలయనృత్యాలు’ అని పి. లక్ష్మి వ్యాఖ్యానించారు.
"నేనెవరినో మీ కెవరికీ తెలియదు. ఆర్తి సెగతో ఎర్రగా జ్వలించే నీలం నిప్పు పువ్వును. ఆ కళ్ళు అనురాగం కళ్ళు. లోకమంతట్లోనూ నన్నే చూసేది ఆ అనురాగపుటందమైన కళ్ళు. యుగ యుగాల సమస్త ప్రాణకోటి అనురాగాన్ని. నా పైన అవిరళంగా వర్షించే అనురాగ మేఘాలు ఆ కళ్ళు. ఈ హృదయం రసజ్వలిత దాహంతో వెచ్చగా విచ్చుకొన్న నెత్తురు పువ్వు". స్ర్తీలంటే కేవలం శరీరాలే తప్ప హృదయాలు గుర్తుకు రాని ప్రపంచంలో రవంత అనురాగ సుగంధం కోసం, కాసింత వలపు పరిమళం కోసం తపించి, జ్వలించి తన హృదయ పుష్పాన్ని నిస్పంకోచంగా రేకులు రేకులుగా విప్పి పరచింది రేవతీ దేవి. అవయవాలకే తప్ప ఆత్మలకు తావు లేని సాహిత్య ప్రపంచంలో మొట్టమొదట ‘అనురాగం’ అనే నాలుగు అక్షరాల పదాన్ని ప్రయోగించిన తొలి కవయిత్రి రేవతీ దేవి.. .తన కలల గాలిపటాన్ని నిర్భయంగా ఎరుగవేసి, తన కాంక్షల చిత్తరువులపై పరదాలు తొలగించి తన అంతరంగ వర్ణాలను ప్రదర్శించిన భావుకురాలు రేవతీదేవి. కోపం, ద్వేషం, కోరిక మొదలైన రంగు రంగుల ఇంద్రధనుస్సుల సౌందర్యాలను పాఠకుల హృదయ వేదికలపై ఆరబోసిన రేవతీ దేవి రచించిన మరో కవిత ‘దిగులు’. ‘దిగులు/ దిగులు దిగులుగా దిగులు/ ఎందుకా/ ఎందుకో చెప్పే వీలుంటే/ దిగులెందుకు’ అని చెప్పలేని దిగులును గురించి అద్భుతంగా వ్యక్తీకరిస్తుంది. స్ర్తీవాద కవిత్వంలో అనితర సాధ్యమైన శైలి రేవతీ దేవిది.
కొండేపూడి నిర్మల
కొండేపూడి నిర్మల తెలుగు రచయిత్రి. ఆమె రాసిన "సందిగ్ధ సంధ్య" పుస్తకానికి గానూ ఆమెకు ఫ్రీవర్స్ ఫ్రంట్ పురస్కారం 1988లో వచ్చింది. ఉమ్మడిశెట్టి సాహిత్య రజతోత్సవ పురస్కారం - 2012 కోసం ప్రముఖ స్త్రీవాద కవయిత్రి శ్రీమతి కొండేపూడి నిర్మల గారి 'నివురు' కవిత్వం ఎంపికైంది.
కొండేపూడి నిర్మల ప్రముఖ స్త్రీవాద కవయిత్రి. ఈమె కవిత్వం ఎంతోమందిని ప్రభావితం చేసింది. అప్పటివరకూ అంటరానివిగా మిగిలిపోయిన ఎన్నో కొత్త వస్తువులను స్వీకరించి, కవిత్వం రాసినవారిలో కొండేపూడి నిర్మలని ట్రెండ్‌ సెట్టర్‌గా అభివర్ణించవచ్చు. ఈమె కలంలోంచి తొణికిన ఏ రచనని పరిశీలించినా గాని ఒక ఆర్తితో కూడిన తీవ్రత కనబడుతుంది. ఈమె కవిత్వంలోనే కాదు ఇతర సాహితీ ప్రక్రియల్లో కూడ తనదైన ముద్రవేశారు. కవిత్వంలో గాఢతలాగే వచనంలో వ్యంగ్యం, హాస్యం ఈమె ప్రత్యేకతలు.
సందిగ్ధ సంధ్య, నడిచే గాయాలు, బాధాశప్తనది, మల్టీనేషనల్‌ ముద్దు, నివురు. అనేకానేక రూపాలలో పార్శ్వాలలో స్త్రీలను వెన్నంటి ఉండే ధ్వైదీభావాన్ని కొండేపూడి నిర్మలగారు ప్రతిభావంతంగా అనేక కవితల్లో ఎరుకపరిచారు.
ఈమె తాపీ ధర్మారావు స్మారక బహుమతి, ఫ్రీవర్స్ ఫ్రంట్ అవార్డు, నూతలపాటి గంగాధరం అవార్డ్, కుమారన్ ఆశాన్ జాతీయ బహుమతి, దేవులపల్లి కృష్ణశాస్త్రి అవార్డ్, బి.ఎన్. రెడ్డి సాహితీ అవార్డు, ఎస్.బి.ఆర్ అవార్డ్, పొట్టి శ్రీరాములు తెలుగు విశ్వవిద్యాలయం అవార్డ్ వంటి పురస్కారాలు ఎన్నో పొందారు.